open-index/open-wikipedia-markdown huggingface dataset:
Bŏk Hĭ-lài

**Bŏk Hĭ-lài** (薄熙來, ) sê siŏh ciáh Dṳ̆ng-guók gì céng-dê-gă (政治家), Dṳ̆ng-guók Gê̤ṳng-sāng-dōng gâe̤ng Dṳ̆ng-huà Ìng-mìng Gê̤ṳng-huò-guók gì gŏ̤-cèng guăng-uòng (高層官員). Ĭ sê Săng-să̤ (山西) Dêng-siŏng (定襄) nè̤ng, sê Bŏk Ék-pŏ̤ (薄一波) gì giāng. Ĭ có̤ guó Siŏng-ô-buô buô-diòng (商務部部長), 2007 nièng kī có̤ Dṳ̆ng Gê̤ṳng gì Dṳ̀ng-kéng (重慶) chê-ūi cṳ̆-gé (市委書記) gâe̤ng Dṳ̆ng-iŏng céng-dê-guŏk (中央政治局) ūi-uòng (委員). 2012 nièng, buô-hâ Uòng Lĭk-gŭng (王立軍) cāu kó̤ Mī-guók liāng-sê̤ṳ-guāng (領事館), ĭng-ôi cī giông dâi-gié lŏk-dài, kăi-dṳ̀ (開除) dōng-cĭk (黨籍). 2013 nièng, bô ĭng-ôi sêu-uōi (受賄), tăng-ŭ (貪污), lâng-ê̤ṳng cék-guòng (濫用職權) gì cô̤i, niăh lā̤ puáng ù-gĭ dù-hìng (無期徒刑). guŏng diŏh Cìng-siàng gáng-lò̤ (秦城監牢) diē-sié.

分類:Dṳ̆ng-huà Ìng-mìng Gê̤ṳng-huò-guók ìng-ŭk
分類:Céng-dê-gă
Cṳ̆-gák Liông

**Cṳ̆-gák Liông** (諸葛亮, 181 n. - 234 n.) cê **Kūng-mìng** (孔明), sê Dṳ̆ng-guók găk Săng-guók gì sèng-âu Sṳ̆k-háng gì siŏh ciáh céng-dê-gă. Nguòng-lài dêu diŏh Nàng-iòng-gông (南陽郡) lā̤ tĕ̤k-cṳ̆, 208 nièng, Làu Bê chiāng ĭ kó̤ có̤ gŭng-sṳ̆ (軍師).

Làu Bê găk Iáh-ciŭ có̤ huòng-dá̤ lō̤ ī-hâiu, niông ĭ có̤ sìng-siông (丞相). Làu Bê sī lō̤ ī-hâiu, buô hông-mêng hū-cō̤ ĭ gì giāng Làu Sièng. Ĭ lĕ̤k ché̤ṳ dái bĭng chók Gì-săng páh Cò̤-ngôi, dŭ mò̤ iàng. 234 nièng găk Ngô-dòng-nguòng gâe̤ng Ngôi-guók gì dŭ-dók Sṳ̆-mā Hé dó̤i-sê gì sèng-âu bâng-sī.

分類:Gū-dâi Dṳ̆ng-guók ìng-ŭk‎
分類:Sáng Cṳ̆-gák
Ciŭ Giĕk-lùng

**Ciŭ Giĕk-lùng** (周杰倫, ) sê Dài-uăng gì siŏh ciáh làu-hèng gŏ̤-chiū, cáuk-ké̤ṳk-gă, cáuk-sṳ̀-gă, ciŏng-cĭk cié-cáuk-ìng gâe̤ng diêng-īng iēng-uòng. Ĭ ké̤ṳk nè̤ng hô̤ lā̤ "Mandopop gì guók-uòng" (*King of Mandopop*), ĭ gì ciŏng-cĭk dŭ-liāng mâ̤ chók chiĕu-guó 3000 uâng diŏng, sê Dài-uăng ciŏng-cĭk mâ̤ chók có̤i sâ̤ gì nè̤ng.

## Sĕng-bìng
Ciŭ Giĕk-lùng diŏh Dài-báe̤k-gâing Lìng-kāu-hiŏng (gĭng-dáng Sĭng-báe̤k-chê Lìng-kāu-kṳ̆) chók-sié, ĭ gì nòng-bâ Ciŭ Iêu-dṳ̆ng (周耀中) sê Lù-ciŭ Guók-dṳ̆ng (蘆洲國中) gá sĕng-ŭk gì sĭng-săng, nòng-nā̤ Iĕk Hiê-mī (葉惠美) sê Lìng-kāu Guók-dṳ̆ng (林口國中) gì mī-sŭk sĭng-săng. 14 huói gì sèng-âu bâ-nā̤ liê-huŏng, iù nòng-bâ có̤ ĭ gì gáng-hô̤-ìng; gáu 18 huói ī-hâiu ĭ sōng-dĕk gâe̤ng nòng-nā̤ diêu.

Ciŭ Giĕk-lùng có̤-sá̤ dó̤i ĭng-ngŏk hĭng-ché̤ṳ cĭng duâi, ĭ diŏh 3 huói kăi-sṳ̄ ŏ̤h gáung-kìng, 16 huói kăi-sṳ̄ ché siā-kuóh. 1997 nièng 8 nguŏk, ĭ gì dùng-hŏk chăng-gă diêng-sê chióng-gŏ̤ bī-suói gì sèng-âu niông ĭ dàng gáung-kìng puâng-cáiu, diŏh ciā ciék-mŭk diē-sié Ciŭ Giĕk-lùng sêu gáu Ngù Cŭng-hiēng (吳宗憲) cé̤ṳ-é. Bók-guó, Ngù Cŭng-hiēng nêng-ùi ĭ săng mò̤ gáu cóng, mò̤-niĕ-ài cĭng ká̤ chók-miàng, gó̤-chṳ̄ niông ĭ ciŏng-sĭng siā-gŏ̤; ĭ ciā gì cáuk-pīng cĭng sâ̤ biéng-siàng hĭ-sèng-âu cĭng liù-hèng gì gŏ̤.

2000 nièng, Ciŭ Giĕk-lùng huák-hèng cê-gă tàu diŏng gáuk-ìng ciŏng-cĭk *[[Jay (ciŏng-cĭk)|Jay]]*, ciáng-sék chók-dô̤. Màng-nièng ĭ huák-hèng sĭng gì ciŏng-cĭk *[[Huâng-dĕk-să̤]]*, ciā ciŏng-cĭk gì gŏ̤ giék-hăk dĕ̤ng-huŏng gâe̤ng să̤-huŏng gì ĭng-ngŏk hŭng-gák, niông ĭ có̤-siŏh-hâ chók-miàng. *Huâng-dĕk-să̤* ciā ciŏng-cĭk hī nièng Gĭng Ké̤ṳk Ciōng (金曲獎) 5 ciáh ciōng-hâung. Ī-hâiu ĭ huák-hèng sĕk-gūi diŏng gáuk-ìng ciŏng-cĭk, diŏh Dṳ̆ng-guók, Hiŏng-gē̤ng, Mā-lài-să̤-ā, Sĭng-gă-pŏ̤ dēng-dēng guók-gă iâ sêu gáu cĭng sâ̤ nè̤ng huăng-ngìng. Gáu 2019 nièng, ĭ kŭi guó 6 diòng sié-gái sùng-huòi iēng-chióng-huôi, dŭ-liāng ô 1000 uâng nè̤ng kó̤ hiêng-diòng káng guó.

2007 nièng, ĭ sìng-lĭk ĭ cê-gă gì chióng-piéng gŭng-sĭ JVR Music. Dṳ̀-kó̤ káh-dièu ĭng-ngŏk, Ciŭ Giĕk-lùng iâ sê siŏh ciáh iēng-uòng, téng 2005 nièng kăi-sṳ̄ iēng diêng-īng, ĭ iēng gì tàu ciáh diêng-īng sê *[[Tàu Ùng-cê D]]*. 2011 nièng, ĭ chók-iēng Hollywood diêng-īng *[[The Green Hornet]]*, găk Să̤-huŏng guók-gă kăi-sṳ̄ ô dĭ-miàng-dô̤.

## Gáuk-ìng ciŏng-cĭk
* *[[Jay (ciŏng-cĭk)|Jay]]* (2000)
* *[[Huâng-dĕk-să̤]]* (范特西) (2001)
* *[[Báik-dô̤ Kŭng-găng]]* (八度空間) (2002)
* *[[Iĕk Hiê-mī]]* (葉惠美) (2003)
* *[[Chék-lī-hiŏng]]* (七里香) (2004)
* *[[Sĕk-ék-nguŏk dék Siĕu-băng]]* (十一月的蕭邦) (2005)
* *[[Ĭ-iòng Huâng-dĕk-să̤]]* (依然范特西) (2006)
* *[[Ngō̤ hēng mòng]]* (我很忙) (2007)
* *[[Mò̤-giĕk-cô̤]]* (魔杰座) (2008)
* *[[Kuā Sì-dâi]]* (跨時代) (2010)
* *[[Gĭng-táng-hô̤ (ciŏng-cĭk)|Gĭng-táng-hô̤]]* (驚嘆號) (2011)
* *[[12 Sĭng Cáuk]]* (12新作) (2012)
* *[[Ăi-iŭ, bók-chó̤ ò̤]]* (哎呦，不錯哦) (2014)
* *[[Ciŭ Giĕk-lùng dék Chòng-biĕng Gó-sê̤ṳ]]* (周杰倫的床邊故事) (2016)
* *[[Có̤i Ūi-dâi dék Cáuk-pīng]]* (最偉大的作品) (2022)

## Chăng-kō̤ cṳ̆-lâiu
Làu Dáik-huà

**Làu Dáik-huà** (劉德華, 1961 n. 9 ng. 27 h. - ) sê Hiŏng-gē̤ng gì siŏh ciáh làu-hèng gŏ̤-chiū gâe̤ng iēng-uòng.

分類:Hiŏng-gē̤ng ìng-ŭk
分類:Gŏ̤-chiū
分類:Iēng-uòng
Ciŏng Cṳ̄-ì

**Ciŏng Cṳ̄-ì** (章子怡, 1979 n. 2 ng. 9 h. - ) sê Dṳ̆ng-guók gì siŏh ciáh chók-miàng gì nṳ̄ iēng-uòng.

分類:dṳ̆ng-guók ìng-ŭk
分類:Iēng-uòng
Diŏng Ngiê-mèu

**Diŏng Ngiê-mèu** (張藝謀, 1950 n. 11 ng. 14 h. - ) sê Dṳ̆ng-guók gì siŏh ciáh chók-miàng gì dô̤-iēng.

分類:dṳ̆ng-guók ìng-ŭk
分類:Dô̤-iēng
分類:Sáng Diŏng
Mŏk-ngiòng

**Mŏk-ngiòng** (莫言, 1955 n. 2 ng. 17 h. - ) nguòng-lài gì miàng-cê hô̤ lā̤ **Guāng Muò-ngiĕk** (管謨業), sê Dṳ̆ng-guók gì siŏh ciáh cáuk-gă. Ĭ găh 2012 nièng dáik-gáu Nobel Ùng-hŏk-ciōng.

分類:Dṳ̆ng-huà Ìng-mìng Gê̤ṳng-huò-guók ìng-ŭk
分類:Cáuk-gă
Hàng Hàng

**Hàng Hàng** (韓寒, ) sê Dṳ̆ng-guók gì siŏh ciáh cáuk-gă gâe̤ng cék-ngiĕk suói-chiă-chiū.

分類:dṳ̆ng-guók ìng-ŭk
分類:Cáuk-gă
分類:Sáng Hàng
Gìng-ièu

**Gìng-ièu** (瓊瑤, ) nguòng-lài gì miàng-cê hô̤ lā̤ **Dìng Diék** (陳喆), sê Dài-uăng gì siŏh ciáh cáuk-gă. Ĭ gì ngiòng-cìng siēu-siók (言情小說) iā chók-miàng.

分類:Dài-uăng ìng-ŭk
分類:Cáuk-gă
分類:Sáng Dìng
Ciŭ Īng-kŏng

**Ciŭ Īng-kŏng** (周永康, ),  sê siŏh ciáh Dṳ̆ng-guók gì céng-dê-gă (政治家), Dṳ̆ng-guók Gê̤ṳng-sāng-dōng gâe̤ng Dṳ̆ng-huà Ìng-mìng Gê̤ṳng-huò-guók gì liāng-dô̤-ìng (領導人) cĭ ék. Gŏng-sŭ (江蘇) Ù-sék (無錫) nè̤ng, nguòng-lài gì miàng-cê hô̤ lā̤ **Ciŭ Nguòng-gŏng** (周元根).

Ĭ găk 2007 nièng dŏng-sōng (當選) Dṳ̆ng Gê̤ṳng gì Dṳ̆ng-iŏng céng-dê-guŏk (中央政治局) siòng-ūi (常委), gáu 2012 nièng lŏk-dài. 2014 nièng 7 nguŏk 29 hô̤ Dṳ̆ng Gê̤ṳng sŏng-buó, Ciŭ Īng-kŏng siĕk-hièng (涉嫌) ngièng-dâe̤ng ùi-gī (嚴重違紀), Gī-giēng-ūi (紀檢委) ī-gĭng dó̤i ĭ lĭk-áng sīng-că (立案審查). 12 nguŏk 5 hô̤, kŭi-dṳ̀ ĭ gì dōng-gék, iè ké̤ṳk sṳ̆-huák gĭ-guăng ché̤ṳ-lī.

分類:Dṳ̆ng-huà Ìng-mìng Gê̤ṳng-huò-guók ìng-ŭk
分類:Céng-dê-gă
分類:Sáng Ciŭ
Bá-bá

**Bá-bá**, ciáng-sék miàng-cê hô̤ lā̤ **ĭng-gĕng** (陰莖), iâ hô̤ lā̤ **lòi-ciēu**, , niè-giāng gì ĭng-gĕng iâ hô̤ lā̤ „**cṳ̀-cṳ̀-giāng**“, sê nàng-gái gì sĕng-sĭk-ké. Bá-bá găk sá gì sèng-âu â̤ buŏk-kī làu chók cĭng-ĭk, iâ sê bà̤ niêu gì ké-guăng.

Cê-gă káh-dièu cê-gă gì bá-bá hô̤ lā̤ nàng-gái gì chiū-ìng.

分類:Sĕng-lī
Cĭ-bā̤

**Cĭ-bā̤**, **cĭ**, ciáng-sék miàng-cê hô̤ lā̤ **ĭng-dô̤** (陰道), sê nṳ̄-gái gì sĕng-sĭk-ké. Sá gì sèng-âu, nàng-gái gì bá-bá iù cĭ-bā̤ cháh diē kó̤. Cĭ-bā̤ gà̤-dēng ô siŏh ciáh dé-dé hô̤ lā̤ ĭng-dé, sĕng̤-lī giék-gău gâe̤ng nàng-gái gì bá-bá chă-bók-dŏ̤, ô gì nṳ̄-gái gì ĭng-dé sêu diŏh chié-gék iâ â̤ buŏk-kī.

Cĭ-bā̤ iâ sê nṳ̄-gái nguŏk-gĭng gì sèng-âu gĭng-háik bà̤ chók gì dê-huŏng, gâe̤ng săng-giāng gì sèng-âu niè-giāng chók lì gì dê-huŏng. Cĭ-bā̤ gì gà̤-dēng sê niêu-dô̤, dò̤ lā̤ bà̤ niêu.
## Chăng-kō̤ cṳ̆-lâiu

分類:Sĕng-lī
Sìng-lṳ̀ng

**Sìng-lṳ̀ng** (成龍, 1954 n. 4 ng. 7 h. - ) hô̤-gék miàng (戶籍名) hô̤ lā̤ **Bùng Sê̤ṳ-lṳ̀ng** (房仕龍), nguòng-lài gì miàng-cê hô̤ lā̤ **Dìng Gē̤ng-sĕng** (陳港生), sê Hiŏng-gē̤ng gì siŏh ciáh gŏ̤-chiū gâe̤ng ū-dā iēng-uòng. Ĭ gâe̤ng Lìng Hông-giĕu (林鳳嬌) ô iōng siŏh ciáh giāng hô̤ lā̤ Bùng Cū-mìng (房祖名).

分類:Hiŏng-gē̤ng ìng-ŭk
分類:Gŏ̤-chiū
分類:Iēng-uòng
Áng-pŭng

**Áng-pŭng**(暗蜂, hŏk-miàng: *Ampulex compressa*) sê mĭk-pŭng(蜜蜂) gì siŏh cṳ̄ng. Áng-pŭng siŏh-sĭng ô gĭng-sṳ̆k(金屬) gì guŏng-dĕk(光澤), săng lā̤ chiăng-liŏh sáik(青綠色), gâe̤ng cōng(鑽) siŏh iông iā cóng, dáng-sê â̤ gâ nè̤ng, gâ lā̤ â̤ cṳ̄ng.

Áng-pŭng găh huàng-sĭk(繁殖) gì sèng-hâiu â̤ niăh gă-săk, ciŏng lâung(卵) dò̤ săng gă-săk sĭng-tā̤ diē-sié.

分類:Ciék-ciĕ dông-ŭk
Gū-chiŏng

**Gū-chiŏng** (股川) iâ hô̤ lā̤ “**gū-chiŏng-pā̤**”,  sê lìng-diòng̤-mŭk dông-ŭk gì siŏh ciáh buô-ôi, găk kă gì gèng-dēng, iĕu gâe̤ng piăng gì â-dā̤. Lìng-diòng̤-mŭk dông-ŭk sô̤i gì sèng-âu cêu sê sāi gū-chiŏng. Gū-chiŏng dâi-dŏng ô siŏh ciáh kĕ̤ng-kĕ̤ng hô̤ lā̤ gŏng-muòng, dò̤ lā̤ lá sāi sāi.

分類:Sĕng-lī
Uòng Sĭng-lìng

**Uòng Sĭng-lìng**(王心凌, 1982 n. 9 ng. 5 h. - ) sê Dài-uăng gì siŏh ciáh nṳ̄ gŏ̤-chiū.

分類:Dài-uăng ìng-ŭk
分類:Gŏ̤-chiū
Chiū

**Chiū** (手) sê iā sâ̤ lìng-diòng̤-mŭk dông-ŭk gì siŏh ciáh buô-ôi (部位), dò̤ lā̤ dò̤ nó̤h sāi.

Ch
Dâiu-gáuk

**Dâiu-gáuk** (脰骨) sê dông-ŭk tàu â-dā̤, hṳ̆ng-buô gâe̤ng piăng gà̤-dēng gì buô-ôi.

分類:tàu gâe̤ng dâiu-gáuk
Piăng

**Piăng** (骿) sê dông-ŭk giĕng-tàu â-dā̤, gū-chiŏng gà̤-dēng gì buô-ôi.

分類:Sĕng-lī
Tàu

**Tàu** (頭) sê dông-ŭk có̤i dâe̤ng-iéu gì buô-ôi, găk dâiu-gáuk gèng-dēng. 
## Buô-ôi
Nō̤, mĕ̤k-ciŭ, pé, chói, ngê dŭ găk tàu lā̤.

Tàu gì âu-dāu hô̤ lā̤ âu-bâu.

*
Mà-chiók

**Mà-chiók** (麻雀) sê Dṳ̆ng-guók-nè̤ng huák-mìng gì siŏh cṳ̄ng gì-bà̤ iù-hié.

分類:iù-hié
Ngāng-giáng

**Ngāng-giáng** (眼鏡) sê siŏh cṳ̄ng giēu-céng hĕ̤k-ciā bō̤-hô mĕ̤k-ciŭ gì táu-giáng. Ngāng-giáng buōng gê̤ṳng-sê gâe̤ng uōng-sê lâng cṳ̄ng, huông-sê ngāng-giáng iâ hô̤ lā̤ huă-giáng.

Ŋ
Lō̤-uă

**Lō̤-uă** (老鴰) iâ hô̤ lā̤ **ŭ-ă** (烏鴉), sê siŏh cṳ̄ng cēu, siŏh sĭng sê ŭ gì sáik.

分類:Cēu
Mà-hùng-cēu

**Mà-hùng-cēu** (貓魂鳥, 貓王鳥 hĕ̤k-ciā 麥黃鳥, sĭk-cié tĕ̤k „**mà-uòng-cēu**“), sê siŏh cṳ̄ng cēu, tàu săng lā̤ chiông mà, ék-buăng găk màng-buŏ uăk-dông.

分類:Cēu
Bà̤-bá-cēu

**Bà̤-bá-cēu**(爬壩鳥) sê siŏh cṳ̄ng cēu, mò̤-mò̤ sê è̤ng cĕ̤ng sáik, ô ŭ gì téng-téng. 

分類:Cēu
Hù-lì-mà

**Hù-lì-mà** (狐狸貓) iâ hô̤ lā̤ **hù-lì-mà-mō̤** (狐狸貓母), sê siŏh cṳ̄ng buô-ṳ̄ dông-ŭk‎, săng lā̤ chiông lòng, ngê̤ṳ diŏh ngùi-hiēng â̤ bóng pói, pói iā cháu.

Hù-lì-mà gì puòi â̤ dò̤ lā̤ có̤ mò̤-bék gì mò̤-mò̤, cī siŏh cṳ̄ng mò̤-bék hô̤ lā̤ “lòng-hô̤” (狼毫).

分類:buô-ṳ̄ dông-ŭk
Gā-cō̤

**Gā-cō̤** (虼蚤) sê siŏh cṳ̄ng tè̤ng, sĭng-tā̤ iā nâung, siŏh sĭng sê cĕ̤ng gì sáik, iā â̤ tiéu.

Ĭ gâe̤ng hŭng-muòng, gă-săk, bù-sìng cà̤ hô̤ lā̤ „sé-hâi“ (四害).
## Chăng-kō̤ cṳ̆-lâiu

分類:Ciék-ciĕ dông-ŭk
Cìng Sṳ̄-huòng

**Cìng Sṳ̄-huòng** (秦始皇, s. 259 n. - s. 210 n. ) sáng **Iàng** (嬴), miàng **Céng** (政), sê Dṳ̆ng-guók lĭk-sṳ̄ diē-sié tàu ciáh huòng-dá̤, iâ sê Cìng-dièu gì kŭi-guók huòng-dá̤. nguòng-lài sê Ciéng-guók sì-gĭ Cìng-guók gì guók-uòng, iù sèng 226 nièng kăi-sṳ̄ miĕk lĕ̤k guók, gáu sèng 221 nièng tūng-ék Dṳ̆ng-guók. Ĭ giéng-gáe̤k cê-gă gì gŭng-lò̤ bī gô-lā̤ gì Săng-huòng Ngô-dá̤ (三皇五帝) gó sâ̤, cêu gó̤ cê-gă hô̤ lā̤ “huòng-dá̤”, biék-nè̤ng gó̤ ĭ “Sṳ̄-huòng-dá̤”(始皇帝).

分類:Cìng-guók guók-uòng
分類:Cìng-dièu huòng-dá̤
Sĭk Gê̤ṳng-bìng

**Sĭk Gê̤ṳng-bìng** (習近平, ) Siēng-să̤ Hô-bìng nè̤ng, sê Dṳ̆ng-huà Ìng-mìng Gê̤ṳng-huò-guók gì céng-dê-gă gâe̤ng Dṳ̆ng-guók Gê̤ṳng-sāng-dōng dâ̤ 5 dâi liāng-dô̤-ìng. Ĭ sê Sĭk Dê̤ṳng-hṳ̆ng (習仲勳) gì giāng. Ĭ lâu-mā sê siŏh ciáh chók-miàng gì gŏ̤-chióng-gă, miàng-cê hô̤ lā̤ Bàng Lé-uông (彭麗媛).

Ĭ găk 2012 nièng dŏng-sōng Dṳ̆ng Gê̤ṳng gì cūng-cṳ̆-gé, 2013 nièng dŏng-sōng Dṳ̆ng-huà Ìng-mìng Gê̤ṳng-huò-guók Guók-gă Ciō-sĭk. 

分類:Dṳ̆ng-huà Ìng-mìng Gê̤ṳng-huò-guók ìng-ŭk
分類:Céng-dê-gă
分類:Sáng Sĭk
Lī Dĕng-hŭi

**Lī Dĕng-hŭi** (李登輝, ) sê Dṳ̆ng-huà Mìng-guók (Dài-uăng) dâ̤ 7, dâ̤ 8 gâe̤ng 9 êng gì cūng-tūng, êng-gĭ iù 1988 nièng kăi-sṳ̄ gáu 2000 nièng.

Ĭ găk Dài-uăng gì Dài-báe̤k chók-sĕng, ô gì Dài-uăng mùi-tā̤ gó̤ ĭ “Ĭ hŭi báh”. Ĭ sê Dài-uăng dṳ̆k-lĭk ông-dông gì dâi-biēu ìnk-ŭk.

分類:Dài-báe̤k Chê-diōng
分類:Dài-uăng ìng-ŭk
分類:Dṳ̆ng-huà Mìng-guók cūng-tūng
D
Lī Káik-giòng

**Lī Káik-giòng** (李克強, ) Ăng-hŭi Dêng-uōng (定遠) nè̤ng, sê Dṳ̆ng-huà Ìng-mìng Gê̤ṳng-huò-guók gì céng-dê-gă.

Ĭ găk 2013 nièng gáu 2023 nièng sê Dṳ̆ng-guók gì Guók-ô-iêng cūng-lī.

分類:Dṳ̆ng-huà Ìng-mìng Gê̤ṳng-huò-guók ìng-ŭk
分類:Céng-dê-gă
分類:Sáng Lī
Ŭng Gă-bō̤

**Ŭng Gă-bō̤** (溫家寶, 1942 n. 9 ng. 15 h. - ) Tiĕng-cĭng nè̤ng, sê Dṳ̆ng-huà Ìng-mìng Gê̤ṳng-huò-guók gì céng-dê-gă.

Ĭ găh 2003 nièng gáu 2013 nièng dài-dŏng sê Dṳ̆ng-guók gì Guók-ô-iêng cūng-lī.

分類:Dṳ̆ng-huà Ìng-mìng Gê̤ṳng-huò-guók ìng-ŭk
分類:Céng-dê-gă
Ciŏ Ṳ̀ng-gĭ

**Ciŏ Ṳ̀ng-gĭ** (朱鎔基, ) Ăng-hŭi Hŭng-iòng nè̤ng, sê Dṳ̆ng-huà Ìng-mìng Gê̤ṳng-huò-guók gì céng-dê-gă. Ĭ sê Mìng-dièu huòng-dá̤ Ciŏ Nguòng-ciŏng gì hâiu-dâi.

Ĭ găk 1998 nièng gáu 2003 nièng dài-dŏng sê Dṳ̆ng-guók gì Guók-ô-iêng cūng-lī.

分類:Dṳ̆ng-huà Ìng-mìng Gê̤ṳng-huò-guók ìng-ŭk
分類:Céng-dê-gă
分類:Sáng Ciŏ
王審知

**王審知**（862年—925年），字**信通**，是五代十國其辰候閩國其開國皇帝。

根據《十國春秋》其講法，王審知是琅琊王氏蜀族其儂，祖宗是秦朝其將軍王翦。伊敆光州固始（今旦河南省固始縣）出生，懸頂有兩隻兄弟哥，號𡅏王審潮共王審邽。王潮是唐朝固始縣其長史。881年，王緒造反，拍入光州，將三隻兄弟哥拿去。王緒野看重伊三隻，讓伊各儂做將軍。885年，三隻兄弟哥跟王緒拍遘福建，部隊糧食無夠，王緒無讓將軍共兵囝帶家屬，各儂都野受氣。王審潮就共其他幾隻將軍合謀，刣死王緒，自家做元帥。第二年拍下泉州，福建觀察使陳巖任命王審潮做泉州刺史。

891年，陳巖病野狠，派儂告王審潮來福州，卜想乞伊軍權。但是王審潮儂固未遘陳巖就死去了。陳巖其親家舅范暉，敆福州自稱留後，無讓伊來。王審潮派王審知共王彥復去拍福州，最終敆893年統一福建。王審潮做福建觀察使，王審知做福建副觀察使。

898年，王審潮病野狠，雖然講王審潮有四隻囝，王審潮見覺自家其囝弟都無王審知本事，最尾就讓王審知接班。唐昭宗封王審知做「福建觀察使」「威武軍節度使」「琅琊王」。

909年，後梁太祖封王審知做「閩王」，王審知正式開國，定都城敆長樂（是着今旦其福州，伓是長樂市）。王審知在位其辰候，共邊兜國家關係做野和，盡力量其避免戰爭。敆經濟方面，開銷節儉，減輕賦稅共勞役，鼓勵通商，復起野価學校教儂讀書，對福建（特別是福州）貢獻野大。

王審知敆925年病死，由長子王延翰接班。廟號號𡅏閩太祖，諡號號𡅏昭武孝皇帝。伊其墓號𡅏宣陵，敆福州晉安區新店其斗頂村夫塊。

王審知其囝弟全敗囝，荒淫無道，自相殘殺，最尾閩國敆945年乞南唐滅囇。

王審知對福州其發展貢獻野大，福州儂對伊當神來拜，告伊「開閩聖王」。福州有野価王審知其廟或者祠堂，最出名其是鼓樓區其忠懿閩王祠。野価姓王其福建儂認王審知做自家其祖宗。
## 家族
*郎爸：王恁
*娘奶：秦國太夫人董氏

*兄弟哥：
**王審潮
**王審邽

*妻：任內明
*妾：
**黃惠姑
**陳金鳳

*子：
**王延翰
**王延鈞
**王延美
**王延保
**王延武
**王延望
**王延曦
**王延喜
**王延政
**王延資
**王延宗
**王延稟（養子）
**王延豐（養子）
**王延義
*女：
**琅琊郡君，嫁乞李敏
**張思齊其老媽
**琅琊郡君，嫁乞吳越王子錢元珦
**余廷隱其老媽
***固有三隻諸娘囝*

分類:福州儂
分類:姓王
分類:閩國國王共皇帝
Chék Gié-guŏng

**Chék Gié-guŏng** (戚繼光, ) cê **Nguòng-géng** (元敬), hô̤ **Nàng-dòng** (南塘), sê Mìng-dièu gì siŏh ciáh ciŏng-gŭng.

## Sĕng-bìng
Ĭ diŏh Săng-dĕ̤ng Cá̤-nìng (濟寧) chók-sĕng, cū-gék (祖籍) Ăn-hŭi Dêng-uōng (定遠). Ĭ nòng-bâ hô̤ lā̤ Chék Gīng-tŭng (戚景通), sê Dĕng-ciŭ (登州) gì cī-hŭi-chiĕng-sê̤ṳ (指揮僉事). Có̤-sá̤ nòng-bâ dó̤i ĭ iā ngièng, Chék Gié-guŏng có̤ dâi-gié ô dâng dŭ â̤ ké̤ṳk ĭ nòng-bâ niăh lā̤ duâi piĕ-bàng. Ĭ nòng-bâ găh 1544 nièng sĕng gò̤, gŏng-gé̤ṳ hĭ sì-hâiu gì cié-dô, ĭ có̤ gò̤ ĭ nòng-bâ gì guăng. 1549 nièng, chăng-gă ū-gṳ̄ (武舉) gì hiŏng-sé̤ṳ (鄉試), dé̤ṳng-gṳ̄ (中舉). Dâ̤ nê nièng ĭ kó̤ Báe̤k-gĭng chăng-gă dâing-sé̤ṳ (殿試), ciáng-ciáng-hō̤ pâung diŏh Mùng-gū (蒙古) chĭng-liŏk (侵略), ĭ hó-cáik huòng-ngê̤ṳ(防禦) Báe̤k-gĭng-chiàng gāu-muòng (北京城九門). 

1555 nièng, Chék Gié-guŏng diêu kó̤ Ciék-gŏng dŭ-cī-hŭi-sṳ̄-sṳ̆ (都指揮使司) có̤ chăng-cióng (參將), hó-cáik Nìng-pŏ̤ (寧波), Siêu-hĭng (紹興) gâe̤ng Dài-ciŭ (台州) gì huòng-ngê̤ṳ. Dŏng-sì uŏ-káiu chiŏng-kuók (倭寇猖獗), guăng-gŭng(官軍) páh mâ̤ guó. Chék Gié-guŏng gáu Ciék-gŏng ī-hâiu, găh Ngiê-ŭ (義烏) cū-cék „Chék-gă-gŭng“ (戚家軍), gâe̤ng Hù Cŭng-hièng (胡宗憲), Ṳ̀ Dâi-iù (俞大猷) gáuk-nè̤ng găh siŏh dŏi káung-gék (抗擊) uŏ-káiu, iù Ciék-gŏng páh gáu Hók-gióng, uŏ-káiu dŭ iā giăng ĭ. Ĭng-ôi ciéng-gŭng, sĭng kó̤ có̤ Hók-gióng cūng-bĭng (總兵). Ĭ páh giâ uŏ-káiu diŏh Può-dièng gì uŏ, gāi-dṳ̀ uŏ huâng (解除倭患), ăng-déng siŏh huŏng, iòng-hāi báik-sáng iā gāng-siâ ĭ, ké̤ṳk ĭ kī iā sṳ̀-dòng (祠堂), Hók-ciŭ Ṳ̀-săng gì Chék-gŭng-sṳ̀ (戚公祠) cêu sê kī ké̤ṳk ĭ gì.

1567 nièng diêu kó̤ Báe̤k-gĭng, dâ̤ nê nièng diêu kó̤ báe̤k-huŏng huòng-ngê̤ṳ Mùng-gū, siŭ-buō Diòng̤-siàng, hóng-liêng buô-dôi, duâi duâi gă-giòng báe̤k-huŏng biĕng-guăng gì huòng-ngê̤ṳ nèng-lĭk. 

1574 nièng sĭng cō̤ dŭ-dók (左都督), 1579 nièng gă tái-cṳ̄-tái-bō̤ (太子太保), dŏng-guòng (當權) gì dâi-hŏk-sê̤ṳ (大學士) Gŏ̤ Gūng (高拱) gâe̤ng Diŏng Gṳ̆-céng (張居正) dŭ iā káng-dâe̤ng ĭ. Dáng-sê iā sâ̤ nè̤ng dó-gê ĭ, 1582 nièng Diŏng Gṳ̆-céng sī kó̤ ī-hâiu, ô nè̤ng găh Uâng-lĭk Huòng-dá̤ (萬曆皇帝) hŭ-uái gōng ĭ ngài-uâ, Huòng-dá̤ cêu ciŏng ĭ diêu kó̤ Guōng-dĕ̤ng, mò̤ nék-òng bô ciŏng ĭ miēng-guăng. Có̤i-cṳ̆ng ĭ bô bék bô bâng, diŏh cê-gă chió lā̤ sī gò̤.

## Dó̤i hâiu-sié gì īng-hiōng
Siŏng-duòng Hók-ciŭ gì guŏng-biāng cêu sê Chék Gié-guŏng huák-mìng gì. Ĭ diŏh Hók-ciŭ gì sèng-hâiu, huák-hiêng „Chék-gă-gŭng“ (戚家軍) dŭ tiăng mâ̤ huôi-é Hók-ciŭ-uâ, cêu gó̤ nè̤ng piĕng siŏh buōng Hók-ciŭ-uâ gì ông-cṳ̆ (韻書). Cī buōng hô̤ «Chék Chăng-cióng Báik Ĭng Cê-ngiê Biêng-lāng» (戚參將八音字義便覽) gì cṳ̆ sê Hók-ciŭ-uâ gì tàu buô ông-cṳ̆, găh Muāng-chĭng gì sèng-hâiu ké̤ṳk nè̤ng cīng-lī chiàng «Chék Lìng Báik Ĭng» (戚林八音) dò̤ kó̤ chók-bēng.

分類:Gū-dâi Dṳ̆ng-guók ìng-ŭk
戚繼光

**戚繼光**（1528年11月12號—1588年1月5號）字**元敬**，號**南塘**，是明朝其蜀隻將軍。

伊着山東濟寧出生，祖籍安徽定遠。伊郎爸號𡅏戚景通，是登州其指揮僉事。做細郎爸對伊野嚴，戚繼光做事計有綻都會乞伊郎爸拿𡅏大批評。伊郎爸敆1544年生去，根據許時候其制度，伊做去伊郎爸其官。1549年，參加武舉其鄉試，中舉。第二年伊去北京參加殿試，正正好碰着蒙古侵略，伊負責防禦北京城九門。

1555年，戚繼光調去浙江都指揮使司做參將，負責寧波、紹興、台州其防禦。當時倭寇猖獗，官軍拍無過。戚繼光遘浙江以後，敆義烏組織「戚家軍」，共胡宗憲、俞大猷各儂敆蜀堆抗擊倭寇，由浙江拍遘福建，倭寇都野驚伊。因為戰功，陞去做福建總兵。伊拍下倭寇着莆田其窩，解除倭患，安定蜀方，沿海百姓野感謝伊，乞伊起野価祠堂，福州于山其戚公祠就是起乞伊其。

1567年調去北京，第二年調去北方防禦蒙古，修補長城，訓練部隊，大大加強北方邊關其防禦能力。

1574年陞左都督，1579年加太子太保，當權其大學士高拱共張居正都野看重伊。但是野価儂妒忌伊，1582年張居正死去以後，有儂敆萬曆皇帝夫塊講伊呆話，皇帝就將伊調去廣東，無仂𣆯復將伊免官。最終伊復逼復病，着自家厝𡅏死去。
## 對後世其影響
相傳福州其光餅就是戚繼光發明其。伊着福州其辰候，發現「戚家軍」都聽𣍐會意福州話，就告儂編蜀本福州話其韻書。茲本號《戚參將八音字義便覽》其書是福州話其頭部韻書，敆滿清其辰候乞儂整理成《戚林八音》掏去出版。

分類:古代中國人物‎
分類:1528年出世
分類:1588年過世
朱元璋

**朱元璋**（1328年10月21號—1398年6月24號）也號𡅏**明太祖**、**洪武皇帝**，是明朝其開國皇帝。1368年遘1398年在位。

胡元天曆10年，敆今旦其安徽鳳陽出生。伊細其辰候厝野逼，家鄉野稠做災。1344年做旱，伊其爸奶都餓死去，厝𡅏儂都死徹去。伊無乇食，躃去皇覺寺去做和尚。1352年，聽講郭子興造反，就躃過去參軍，遘尾了因為儂輪活，做了郭子興其伲婿。郭子興死去以後，伊將陳友諒、張士誠各儂都滅囇。1368年，復將胡元其皇帝逐去漠北，自家做皇帝，定首都應天（今旦其南京），國號號𡅏「大明」，年號號𡅏「洪武」。

伊是蜀隻野嚴其皇帝。伊規定：貪污60兩着拿𡅏刣頭。死去以後，傳位乞長孫朱允炆，就是「建文皇帝」。

分類:中國
分類:人物
Buò-siĕng-ngṳ̄

**Buò-siĕng-ngṳ̄** (莆仙語, Può-siĕng-ngṳ̄: Pô-sing-gṳ̂) iâ hô̤ lā̤ **Hĭng-huá-ngṳ̄** (興化語, Hing-hua̍-gṳ̂) hĕ̤k-ciā **Buò-dièng-uâ** (莆田話), sê Buò-dièng-nè̤ng gì mū-ngṳ̄, sāi gì nè̤ng chă-bók-dŏ̤ ô 500 uâng, ciō-iéu hŭng-buó diŏh Dṳ̆ng-guók gì Buò-dièng gâe̤ng Siĕng-iù, Dài-uăng gì Ŭ-kiŭ (烏坵) iâ sê sāi Buò-siĕng-ngṳ̄ gì.

Buò-siĕng-ngṳ̄ ô cê-gă gì ù-cê hô̤ lā̤ „Hĭng-huá Bàng-uâ-cê (興化平話字)“ dáng-sê gâe̤ng Hók-ciŭ-uâ gì Bàng-uâ-cê chă iā huông, sê 19 sié-gĭ gì sèng-hâiu Gĭ-dók-gáu diòng-gáu-sê̤ṳ chăng-kō̤ Mìng-dĕ̤ng-ngṳ̄ Bàng-uâ-cê gâe̤ng Mìng-nàng-ngṳ̄ Băh-uâ-cê lì huák-mìng gì.

分類:Ngṳ̄-ngiòng
分類:Hĭng-huá
莆仙語

**莆仙語**（興化平話字：Pô-sing-gṳ̂），也號𡅏**興化語**、**興化語**、**莆仙方言**、**莆仙片**等等，是莆田儂其母語，使其儂差不多有500萬，主要分佈着中國其莆田共仙遊，臺灣其烏坵也是使莆仙話其。講自家總款其母語號𡅏**本地話**。莆仙話自家其文字號𡅏“興化平話字”，但是共福州話其平話字差野遠，是19世紀其辰候基督教傳教士參考福州話平話字共閩南話白話字來發明其。

共其他漢語變體蜀樣，莆仙話其歸屬有爭議，有其專家認為是蜀種漢語方言，有其專家認為是獨立其語言。着中華民國，伊其官方名字號做**興化語**或者**莆仙語**。莆仙話共其他閩語都是趁原始閩語發展來其，故此儂家會發現伊共其他閩語有盡価共同點。

原始閩語是上古漢語吸收在地其閩越語以後，大概敆4世紀其辰候演變發展來其。莆仙話是閩南話共福州話接觸以後形成其。中國大陸其專家一般認為閩方言其蜀種漢語方言；莆仙話是閩方言其蜀種次方言，號𡅏**莆仙方言**，正式其名字是**閩語莆仙區**，今旦復改名**閩方言區莆仙片**。不過國際語言學原則上互相聼𣍐會意其話應該當着認定做語言，儷仈講普通話其儂完全聽𣍐會意莆仙話，按總款來講其話莆仙話是算蜀種語言，伓是方言。世界少數民族語文研究院（SIL International）下底其網站民族語（Ethnologue）將其認定做漢語族下底獨立其語言。ISO 639-3認為漢語是蜀種「大語言」（macro language），莆仙語共其他漢語變體都是漢語下底其成員。

## 參考資料

分類:興化
分類:語言
客家語

**客家語**（客家語：Hak-kâ-ngî）也號𡅏**客語**或者**客家話**，是中國南方其蜀種語言，是其儂主要分佈着閩西，江西南部，廣東東北共中部。臺灣也有儂使。

客家語其字是使客語白話字寫其。不過茲種白話字共閩南語其白話字有仂滴𣍐蜀樣，是19世紀其辰候基督教傳教士參考閩南語白話字來發明其。

分類:語言
分類:閩西
雷公

**逿雷公**，是蜀種天氣現象。帶正電其雲共負電其碰着蜀堆，發出野大其聲音，只種天氣現象就是號𡅏「逿雷公」，也號𡅏「**響雷公**」、「**雷公響**」、「**拍雷公**」。舊底其儂傳講，只種聲音是天公發出其，故此告「雷公」。

逿雷公其辰候會看見光，只種光號𡅏亮綫。一般來講，先看見亮綫，介聽見雷公。
## 文化
舊底中國儂傳講，逿雷公是天譴，儂做去呆事，譬如講𣍐孝順，天公震怒，就會電死呆儂，以示懲戒，故此告「雷公」。歐洲共美洲也仈曾有類似其觀點，認為雷電是「上帝之㷄」。
## 參考文獻

分類:氣象
Sṳ̀ Cài-hâiu

**Sṳ̀ Cài-hâiu** (徐才厚, ) sê siŏh ciáh Dṳ̆ng-guók gì céng-dê-gă (政治家), Dṳ̆ng-guók Gê̤ṳng-sāng-dōng gâe̤ng Dṳ̆ng-huà Ìng-mìng Gê̤ṳng-huò-guók gì gŏ̤-cèng guăng-uòng (高層官員), iâ sê Dṳ̆ng-guók Ìng-mìng Gāi-huóng-gŭng gì gŭng-guăng.  Ĭ sê Lièu-nìng Uă-bùng-dáing (瓦房店) nè̤ng.

Ĭ găk 2004 nièng gáu 2013 nièng sê Dṳ̆ng-huà Ìng-mìng Gê̤ṳng-huò-guók Dṳ̆ng-iŏng Gŭng-sê̤ṳ Ūi-uòng-huôi gì hó-ciō-sĭk. 2014 nièng, ĭng-ôi sêu-uōi (受賄) gâe̤ng tăng-ŭ (貪污) ké̤ṳk céng-hŭ niăh kó̤. 6 ngŏk 30 hô̤, ké̤ṳk Gê̤ṳng-sāng-dōng kăi-dṳ̀ (開除) dōng-cĭk (黨籍). 2015 nièng 3 nguŏk 15 hô̤, diŏh Báe̤k-gĭng guó-sié.

分類:Dṳ̆ng-huà Ìng-mìng Gê̤ṳng-huò-guók ìng-ŭk
分類:Céng-dê-gă
分類:Sáng Sṳ̀
閩劇

**閩劇**，也號𡅏**福州戲**，是福州特色其蜀種劇種，使福州話唱，福州話念白。

## 歷史

敆唐朝其辰候，福州就有「歌舞百戲」其演出去了。南宋辰候南戲臺中其《張協狀元》，就是獲福州百姓其「福州歌」共「福清歌」來做曲牌其。

明朝萬曆37年（1609年），福州出身其官員曹學佺乞皇帝逐轉厝。伊着洪塘祖厝組織戲班，請儒士去夫塊聽劇。伊精通音律，創作出來蜀種適合使福州話唱其腔，別儂都見覺者腔𣍐呆，告嚽號𡅏「儒林班」。滿清入關以後，曹學佺自殺，者腔就慢慢無儂唱去了。

同時復有江西其弋陽腔傳遘福州來。者戲班蜀七處躃躃動去演出，故此號𡅏「江湖班」。者「江湖班」唱戲全使「土官話」（官話其字使福州話其音來讀），前臺唱，後臺幫腔，鑼鼓窾窾叫，聽𡅏野鬧熱，百姓都盡去喜歡。但是者「土官話」着百姓臺中無箬壞儂聽會會意，有儂就掏𡅏「平話」（福州話）來唱白，「平話戲」就總款產生去了。滿清咸豐年，洪塘其老儂懷念舊底其「儒林班」，借做半段唱戲其機會，組織頭隻使鄉其名字起其戲班，號𡅏「洪塘儒士班」。由茲辰候起，「儒林戲」復開始有儂唱去了，並且唱其儂罔變罔多，戲派罔變罔価。由鄉下傳遘城裡，復由福州傳遘長樂、福清、永泰、古田、閩清等等其地方，敆各塊也是野受歡迎。最尾「儒林戲」、「江湖戲」共「平話戲」會變合蜀堆去了，百姓告伊「三合響」，嚽就是今旦其閩劇了。

中華民國成立以後，閩劇其發展罔變罔成熟。舊賽樂，新賽樂，三賽樂，善傳奇，賽天然，慶樂然是許辰候有特色其戲班，敆福州儂臺中有「三樂一旗兩頭羊」其講法。許滿価其名家臺中，固是算鄭奕奏最出名。伊着短短幾年時間臺中，塑造出來《新茶花》裡勢其「新茶花」，《百蝶香柴扇》裡勢其「林英姐」，《黛玉葬花》裡勢其「林黛玉」等等形象，乞儂號𡅏「閩劇泰斗」。

中國共產黨乍上臺其辰候，鼓勵閩劇其創作。遘尾了文化大革命開始，唱閩劇其都乞毛澤東逐去「上山下鄉」。雖然講現在政府開始保護閩劇，無年呆會聽福州話其後生囝罔變罔少，愛聽閩劇其大部分是老儂，故此講閩劇有失傳其危險。

## 特色
### 唱腔共樂器

閩劇其唱腔分「江湖調」，「洋歌調」，「逗腔」共「小調」茲幾種。

「江湖調」聲調高昂，字価腔少，一泄而盡。《江湖疊》，《柴牌調》，《陰調》都是者調比較稠使其曲牌名。

「洋歌調」主要其曲牌會中分「大介大牌」，「中介大牌」，「大介盤答」等等擊中。蜀隻儂唱號𡅏「大牌」，兩三隻儂唱號𡅏「盤答」。「大介」，「中介」共「小介」其區別着「起介」（開頭其鑼鼓）夫塊。

「逗腔」有15種板調，臺中其轉折共結尾有野価其「唉」，「伊」茲蜀類虛腔。主要其曲牌有《自掏嶺》，《寬板》，《急板》等等。

「小調」都是閩劇其樂曲，是平常講其福州話來唱，《西湖亭》，《琵琶怨》共《新茶花》都是茲蜀類其閩劇。

閩劇其曲牌大部分是由弋陽腔，四平腔，徽劇共崑曲發展來其。「一唱衆和」其幫腔共「夾滾」，就是由弋陽腔裡勢學來其。

閩劇其介頭（拍鑼鼓）由「江湖調」，「平講戲」，「逗腔」共「十番」其鑼鼓介頭發展來其。武場吸收去野価京劇其鑼鼓經，不過有仂囝𣍐蜀樣。

閩劇其樂器有簫，啲咑，二胡，椰胡茲蜀類管絃樂器，共鑼，鼓，鈸，磬茲蜀類拍擊樂器。
### 角色行當
傳統其閩劇裡勢一般僅有7隻儂，號𡅏「七條椅」。

最早閩劇僅有生，旦，丑3種角色，號𡅏「三小戲」。遘尾了慢慢增加，最尾加遘今旦其「十二角色」：老生，小生，武生，青衣，花旦，老旦，大花，二花，三花，貼，末，雜。
### 劇本
閩劇其大部分劇本是使漢字來寫其，僅是觸着無塊討其或者𣍐仈着蔣寫其漢字，就獲近音其字來替。

## 閩劇共福州文化
閩劇吸收野価童謠歌、俗語、諺語、典故，對福州其語言共文化影響野大。像閩劇《貽順哥燭蒂》，就是根據福州商儂馬貽順其故事編其。現在福州儂使「貽順」者詞來罵儂奸狡利，就有受閩劇其影響。

## 外斗連接
*福建閩劇網 (中文)

分類:十邑
分類:音樂
分類:戲劇
風颱

**風颱**正式名稱號𡅏「熱帶氣旋」，是蜀種暖風暴系統，着熱帶或者亞熱帶海洋懸頂形成。風颱其風力稠稠達遘10級以懸，固碰𡅏風暴雨，故此破壞力盡大。

## 相關俗語話
*六月風颱生九囝，七月風颱無回南。

分類:氣象
粵語

**粵語**也號𡅏**廣東話**，是中國南方其蜀種語言。粵語使用其範圍着珠江三角洲附近，差不多敆廣東其中部共西部。伊也是香港其官方語言之一。

粵語是除開標準漢語以外漢語族語言裡勢保護最好其蜀種語言，但是現在者語言也受遘漢語其威脅。

分類:語言
Bochotnica

***' ([[Pŏ̤-làng-ngṳ̄]] : ***Bochotnica**', IPA [bɔxɔtˈnit͡sa]) sê Pŏ̤-làng dĕ̤ng-nàng-sié gì siŏh bĭh gâing-ék, ôi-dé kiăk Pū-lá-mì (*Puławy*) dài-dŏng.  sê Lù-buó-lìng (*Lublin*) hèng-chéng-kṳ̆ gì dê-sū, mū-lióh ô 1,500 nè̤ng dêu cī.

分類:Ĕu-ciŭ
Uŏk-ngṳ̄

**Uŏk-ngṳ̄** (粵語) iâ hô̤ lā̤ **Guōng-dĕ̤ng-uâ** (廣東話), sê Dṳ̆ng-guók nàng-huōng gì siŏh cṳ̄ng ngṳ̄-niòng. Uŏk-ngṳ̄ sāi-ê̤ṳng gì huōng-ùi diŏh Ciō-gĕ̤ng săng-gáe̤k-ciŭ hô-gê̤ṳng, chă-bók-dŏ̤ găh Guōng-dĕ̤ng gì dṳ̆ng-buô gâe̤ng să̤-buô. Ĭ iâ sê Hiŏng-gē̤ng gì guăng-huōng ngṳ̄-ngiòng cī-ék.

Uŏk-ngṳ̄ sê dṳ̀-kŭi biĕu-cūng Háng-ngṳ̄ ī-nguôi Háng-ngṳ̄-cŭk ngṳ̄-niòng diē-sié bō̤-hô có̤i hō̤ gì siŏh cṳ̄ng ngṳ̄-niòng, dáng-sê hiêng-câi ciā ngṳ̄-niòng iâ sêu gáu Háng-ngṳ̄ gì ŭi-hiĕk.

分類:Ngṳ̄-ngiòng
香港

**香港**是中國南方其蜀芘特別行政區，全名號𡅏「香港特別行政區」，是中國兩芘特別行政區之一。

香港原來是滿清廣東下底其蜀隻縣。原來是蜀隻盡去逼其地方，野価海賊將窩做着嚽塊。滿清敆鴉片戰爭拍輸去，1842年，將香港島割乞英國；遘尾復將九龍共新界租乞英國99年。英國將者殖民地發展野好，讓伊變成亞洲其發達城市，共韓國、新加坡、臺灣齊號𡅏「亞洲四小龍」。

九龍共新界其租期敆1997年遘塊，差不多由1970年開始，英國共中國談判，卜將茲2隻地方還乞中國；但是中國一再堅持野卜挃是殖民地其香港島。最尾無年呆着1997年7月1號將香港島、九龍共新界都掏交乞中國，茲件事計乞今旦其中國儂號𡅏「香港回歸」。者「香港特別行政區」就總款成立去了。

香港儂頭底無參加香港歸屬其談判，故此有其香港儂有乞儂出賣其感覺。復加𡅏六四事件以後𣍐少其香港儂對中國政府印象𣍐好，有其儂見覺香港着獨立或者繼續接受英國其統治。

根據《香港特別行政區基本法》其規定，香港實施資本主義。嚽共大陸其社會主義制度𣍐蜀樣，因為「保持資本主義制度50年不變」是中國政府共英國約定其。敆英國統治辰候，香港其官方語言是英語共粵語，英語為主；遘「香港回歸」以後，官方語言改成「兩文三語」（兩文：中文、英文，三語：普通話、粵語、英語）。

分類:亞洲
分類:中國
中華人民共和國

**中華人民共和國**，簡稱**中國**，是亞洲其國家。首都敆北京。

## 再看
*中國 (地區)
*中國大陸
*中華民國
*臺灣問題

分類:國家
分類:亞洲
分類:中國
中華民國

**中華民國**是東亞其蜀隻國家，也是亞洲最早其蜀隻共和國。中華民國統治其範圍是臺灣、澎湖、金門、馬祖共烏坵，故此國際懸頂大部分儂告伊「**臺灣**」。

中華民國敆1911年着中國大陸成立。1945年因為抗日戰爭勝利，由日本手𡅏得遘臺灣。1946年，割據西北其中國共產黨發動內戰，將中華民國政府逐去臺灣，着1949年另立中華人民共和國政府。最早美國等等資本主義其國際僅承認臺灣其中華民國，無承認中華人民共和國政府；遘尾了美國敆1972年共中華人民共和國建立外交關係，承認中華民國其國家罔變罔少，遘今旦僅剩21隻去了。聯合國其席位也敆1971年乞中華人民共和國取代。

## 再看
*中華人民共和國
*臺灣
*臺灣問題

分類:中國
分類:國家
分類:亞洲
分類:臺灣
朝鮮民主主義人民共和國

**朝鮮民主主義人民共和國**（）是蜀隻亞洲其社會主義國家，着朝鮮半島北邊。者國家着1948年敆蘇聯其保護下成立，𣍐承認南方其大韓民國，告伊“南朝鮮傀儡政權”。

朝鮮着1950年對大韓民國發動戰爭，遘尾了者戰爭乞儂號𡅏“朝鮮戰爭”或者“韓國戰爭”。

朝鮮堅持計劃經濟，野稠做災；復加𡅏共美國等等野価西方國家做𣍐和，夫塊其百姓生活盡去喫虧，餓死野価儂。

雖然講中國儂見覺朝鮮是蜀隻社會主義其國家，但是伊共其他幾隻社會主義國家完全𣍐蜀樣。朝鮮着1992年將“馬克思列寧主義”趁憲法臺中刪囇，換成自家定其“主體思想”。

朝鮮儂對金日成當神來拜，由開國遘現在其領導人都是金日成其後代。世界懸頂野価儂認為者國家是𣍐自由其國家。

分類:亞洲
分類:國家
美國

**美國**是北美洲其蜀隻國家。伊領土西部是太平洋，東部是大西洋，北部是加拿大，南部是墨西哥。美國是世界上政治、軍事、經濟、科技最發達其國家。
## 名字
全稱**美利堅合衆國**，舊底也號𡅏**花旗國**、**大美國**。
## 參考資料

分類:國家
分類:北美洲
清朝

**清朝**，或者號𡅏**滿清**、**大清**（滿洲語：）共**清國**，是中國最後蜀隻封建王朝。滿清其皇帝都是滿洲儂（現在號𡅏滿族儂），姓「愛新覺羅」（滿洲語：）。

滿清皇帝其祖宗是建州女真其首領。努爾哈齊其郎爸、伊公共外公都敆明朝拍女真儂叛亂其辰候乞儂刣死，遘尾努爾哈齊就借嚽起兵，自稱後金皇帝，反對明朝。明朝派兵剃了去拍，都𣍐贏。滿洲儂聯合蒙古，差仂囝拍遘北京城。再好有袁崇煥、孫承宗各儂其保護，者城乍無乞伊拍下來。

遘皇太極手𡅏，吸收漢儂來做伊其部下。滿清罔變罔強大，拍贏朝鮮，拍下蒙古，1636年，將國號改成大清。

許辰候山海關是明朝共滿洲（現在號𡅏「東北」）其邊界。明朝派吳三桂去守關。者吳三桂是蜀隻出名其將軍，滿洲儂都野驚伊。

1644年，李自成造反篡位，吳三桂其郎爸乞李自成綁架，伊細婆陳圓圓也乞李自成其部下劉宗敏奪去。吳三桂野受氣，就放滿清部隊入關，將李自成滅囇。茲蜀年，滿清將首都搬遘北京。

滿清入關以後傳10隻皇帝（未入關其辰候固有2隻）。1911年發生辛亥革命，滿清乞孫中山其中華民國推翻。

## 滿清其皇帝

分類:中國
分類:舊底其國家
Dṳ̆ng-huà Mìng-guók

**Dṳ̆ng-huà Mìng-guók** (中華民國) sê Dĕ̤ng-ā gì siŏh ciáh guók-gă, iâ sê Ā-ciŭ có̤i cā gì siŏh ciáh gê̤ṳng-huò-guók. Dṳ̆ng-huà Mìng-guók tūng-cié gì huōng-ùi sê Dài-uăng, Pàng-hù, Gĭng-muòng, Mā-cū gâe̤ng Ŭ-kiŭ, gó chṳ̄ guók-cié gà̤-lēng duâi-bô-hông nè̤ng gó̤ ĭ „**Dài-uăng**“ (臺灣).

Dṳ̆ng-huà Mìng-guók găk 1911 nièng diŏh Dṳ̆ng-guók Dâi-lṳ̆k sìng-lĭk. 1945 nièng ĭng-ôi Káung-nĭk Ciéng-cĕng séng-lé, iù Nĭk-buōng chiū lā̤ dáik gáu Dài-uăng. 1946 nièng, gák-gé̤ṳ să̤-báe̤k gì Dṳ̆ng-guók Gê̤ṳng-sāng-dōng huák-dông nô̤i-ciéng, ciŏng Dṳ̆ng-huà Mìng-guók céng-hū dṳ̆k kó̤ Dài-uăng, diŏh 1949 nièng lêng lĭk Dṳ̆ng-huà Ìng-mìng Gê̤ṳng-huò-guók céng-hū. Có̤i cā Mī-guók dēng-dēng cṳ̆-buōng ciō-ngiê gì guók-gă nâ sìng-nêng Dài-uăng gì Dṳ̆ng-huà Mìng-guók, mò̤ sìng-nêng Dṳ̆ng-huà Ìng-mìng Gê̤ṳng-huò-guók céng-hū; gáu-muōi-lāu Mī-guók găk 1972 nièng gâe̤ng Dṳ̆ng-huà Ìng-mìng Gê̤ṳng-huò-guók gióng-lĭk nguôi-gău guăng-hiê, sìng-nêng Dṳ̆ng-huà Mìng-guók gì guók-gă muōng biéng muōng ciĕu, gáu gīng-dáng nâ diông 21 ciáh gò̤ lāu. Lièng-hăk-guók gì sĭk-ôi iâ găk 1971 nièng ké̤ṳk Dṳ̆ng-huà Ìng-mìng Gê̤ṳng-huò-guók chṳ̄-dâi.

## Hèng-céng kṳ̆-mĭk
Gĭng-dáng gì Dṳ̆ng-huà Mìng-guók ô 5 ciáh dĭk-hăk-chê gâe̤ng 2 ciáh hṳ̆-gék gì sēng. Găk cī 2 ciáh hṳ̆-gék gì sēng â-dā̤, sê 3 ciáh chê gâe̤ng 14 ciáh gâing, gó ô siŏh ciáh iù gâing dâi-guāng gì hiŏng: 

*Dĭk-hăk-chê:
**Dài-báe̤k-chê (臺北市)
**Sĭng-báe̤k-chê (新北市)
**Dài-dṳ̆ng-chê (臺中市)
**Dài-nàng-chê (臺南市)
**Gŏ̤-hṳ̀ng-chê (高雄市)
**Tò̤-huòng-chê (桃園市)
*Dài-uăng-sēng(臺灣省):
**Ngì-làng-gâing (宜蘭縣)
**Sĭng-dé̤ṳk-gâing (新竹縣)
**Mièu-lĭk-gâing (苗栗縣)
**Ciŏng-huá-gâing (彰化縣)
**Nàng-dàu-gâing (南投縣)
**Hùng-lìng-gâing (雲林縣)
**Gă-ngiê-gâing (嘉義縣)
**Bìng-dĕ̤ng-gâing (屏東縣)
**Dài-dĕ̤ng-gâing (臺東縣)
**Huă-lièng-gâing (花蓮縣)
**Pàng-hù-gâing (澎湖縣)
**Giĕ-lè̤ng-chê (基隆市)
**Sĭng-dé̤ṳk-chê (新竹市)
**Gă-ngiê-chê (嘉義市)
*Hók-gióng-sēng (福建省):
**Gĭng-muòng-gâing (金門縣)
**Lièng-gŏng-gâing (連江縣)
**Ŭ-kiŭ-hiŏng (烏坵鄉, *iù Gĭng-muòng-gâing dâi-guāng*)

## Gái káng
*Dṳ̆ng-huà Mìng-guók (1912 nièng–1949 nièng)
*Dṳ̆ng-huà Ìng-mìng Gê̤ṳng-huò-guók
*Dài-uăng
*Dài-uăng ông-tà̤

分類:Dṳ̆ng-huà Mìng-guók
分類:Ā-ciŭ guók-gă
分類:Dài-uăng
Dièu-siēng Mìng-ciō-ciō-ngiê Ìng-mìng Gê̤ṳng-huò-guók

**Dièu-siēng Mìng-ciō-ciō-ngiê Ìng-mìng Gê̤ṳng-huò-guók** () sê siŏh ciáh Ā-ciŭ gì siâ-huôi-ciō-ngiê guók-gă, diŏh Dièu-siēng buáng-dō̤ báe̤k-biĕng. Ciā guók-gă diŏh 1948 nièng găh Sŭ-lièng gì bō̤-hô giâ sìng-lĭk, mâ̤ sìng-nêng nàng-huōng gì Dâi-hàng Mìng-guók, gó̤ ĭ „Nàng-dièu-siēng gūi-lōi céng-guòng“.

Dièu-siēng diŏh 1950 nièng dó̤i Dâi-hàng Mìng-guók huák-dông ciéng-cĕng, gáu-muōi-lāu ciā ciéng ké̤ṳk nè̤ng hô̤ lā̤ „Dièu-siēng Ciéng-cĕng“ hĕ̤k-ciā „Hàng-guók Ciéng-cĕng“.

Dièu-siēng giĕng-tì gié-hĕk gĭng-cá̤, iā sèu có̤-căi; bô gă lā̤ gâe̤ng Mī-guók dēng-dēng iā sâ̤ să̤-huōng guók-gă có̤ mâ̤ huò, hŭ-uái gì báh-sáng sĕng-uăk cêng gò̤ kék-kŭi, ngô̤ sī iā sâ̤ nè̤ng. 

Chŭi-iòng gōng Dṳ̆ng-guók-nè̤ng giéng-gáe̤k Dièu-siēng sê siŏh ciáh siâ-huôi-ciō-ngiê gì guók-gă, dáng-sê ĭ gâe̤ng gì-tă gŭi ciáh siâ-huôi-ciō-ngiê guók-gă uòng-ciòng mâ̤ siŏh iông. Dièu-siēng diŏh 1992 nièng ciŏng „Marx Lenin Ciō-ngiê“ téng hiēng-huák dâi-dŏng săng lâi, uâng siàng cê-gă dêng gì „Ciō-tā̤ Sṳ̆-siōng“.

Dièu-siēng nè̤ng dó̤i Kim Il-sung dáung sìng lì bái, iù kăi-guók gáu hiêng-câi gì liāng-dô̤-ìng dŭ sê Kim Il-sung gì hâiu-dâi. Sié-gái gà̤-lēng iā sâ̤ nè̤ng nêng-ôi ciā guók-gă sê mâ̤ cê̤ṳ-iù gì guók-gă.

分類:Dièu-siēng Mìng-ciō-ciō-ngiê Ìng-mìng Gê̤ṳng-huò-guók
分類:Ā-ciŭ guók-gă
Dṳ̆ng-guók Gê̤ṳng-sāng-dōng

**Dṳ̆ng-guók Gê̤ṳng-sāng-dōng** (中國共產黨) gāng-chĭng **Dṳ̆ng-gê̤ṳng** (中共), sê Dṳ̆ng-huà Ìng-mìng Gê̤ṳng-huò-guók mì-ék siŏh ciáh hăk-huák gì cĭk-céng-dōng.

Dṳ̆ng-guók Gê̤ṳng-sāng-dōng găk 1921 nièng 7 ngŏk 23 hô̤ diŏh Siông-hāi sìng-lĭk, ô 13 ciáh Dṳ̆ng-guók dâi-biĕu gâe̤ng 2 ciáh ngôi-guók-nè̤ng chăng-gă ciā huôi-ngiê. Gáu-muōi-lāu chăng-gă gì nè̤ng dâi-dŏng mò̤ siŏh ciáh â̤ gé ciā huôi sê 7 ngŏk gì diê siŏh nĭk kăi gì, cêu ciŏng 7 ngŏk 1 hô̤ dêng có̤ gióng dōng gī-niêng-nĭk.

1931 nièng, Dṳ̆ng-guók Gê̤ṳng-sāng-dōng gióng-lĭk Dṳ̆ng-huà Sŭ-mì-ăi Gê̤ṳng-huò-guók céng-hū. Dṳ̆ng-huà Mìng-guók puái buô-dôi kó̤ páh, có̤i-cṳ̄ng Gê̤ṳng-sāng-dōng ké̤ṳk ĭ páh suŏ gò̤, 1934 nièng cāu kó̤ Iòng-ăng. Káung-nĭk Ciéng-cĕng gì sèng-âu Gê̤ṳng-sāng-dōng gâe̤ng Dṳ̆ng-huà Mìng-guók céng-hū hăk-cáuk, cê-gă gì buô-dôi gāi-miàng hô̤ lā̤ Báik-lô-gŭng. Káung-nĭk Ciéng-cĕng cĭ hâiu mò̤ niŏh òng cêu huák-sĕng nô̤i-ciéng. 1949 nièng, Gê̤ṳng-sāng-dōng ciŏng Dṳ̆ng-huà Mìng-guók céng-hū dṳ̆k kó̤ Dài-uăng, găk Báe̤k-gĭng lêng lĭk Dṳ̆ng-huà Ìng-mìng Gê̤ṳng-huò-guók céng-hū.

Dṳ̆ng-guók Gê̤ṳng-sāng-dōng giĕng-tì siâ-huôi ciō-ngiê cié-dô, sê gĭng-dáng 9 ciáh siâ-huôi ciō-ngiê guók-gă gì cĭk-céng-dōng cī ék. Gŏng-gé̤ṳ gĭng-dáng Dṳ̆ng-guók Gê̤ṳng-sāng-dōng gì dōng-ciŏng giĕ-dêng, ĭ gì cī-dô sṳ̆-siōng ô: Marx-Lenin ciō-ngiê, Mò̤ Dĕk-dŭng sṳ̆-siōng, Dâing Siēu-bìng lī-lâung, Săng ciáh dâi-biēu, Kuŏ-hŏk huák-diēng-guăng gâe̤ng Sĭk Gê̤ṳng-bìng sṳ̆-siōng.

分類:Dṳ̆ng-guók
分類:céng-dê
分類:Dṳ̆ng-guók céng-dōng
中國共產黨

**中國共產黨**，簡稱**中共**，是中華人民共和國唯一蜀隻合法其執政黨。

中國共產黨敆1921年7月23號着上海成立，有13隻中國代表共2隻外國儂參加者會議。遘尾了參加其儂臺中無蜀隻會記者會是7月其底蜀日開其，就將7月1號定做建黨紀念日。

1931年，中國共產黨建立中華蘇維埃共和國政府。中華民國派部隊去拍，最終共產黨乞伊拍輸去，1934年走去延安。抗日戰爭其辰候共產黨共中華民國政府合作，自家其部隊改名號𡅏八路軍。抗日戰爭之後無箬恒就發生內戰。1949年，共產黨將中華民國政府逐去臺灣，敆北京另立中華人民共和國政府。

中國共產黨堅持社會主義制度，是今旦9隻社會主義國家其執政黨之一。根據今旦中國共產黨其黨章規定，伊其指導思想有：馬克思列寧主義、毛澤東思想、鄧小平理論、三隻代表、科學發展觀共習近平思想。

分類:中國
分類:政治
暗蜂

**暗蜂**（學名：*Ampulex compressa*）是蜜蜂其蜀種。暗蜂有金屬其光澤生𡅏青綠色，共鑽蜀樣俊，但是會咬儂，咬𡅏會腫。

暗蜂敆繁殖其辰候會拿胶蚻，將卵掏生胶蚻身體裡勢。
分類:節肢動物
骹

**骹**是野価脊椎動物都有其蜀隻部位，掏𡅏行墿使。

骹其底部號𡅏骹厝底。

## 俗語
*骹疼，王位；手疼，機會；喙疼，八輩：骹疼，伓使做事計了，㑚使坐王位𡅏命令別儂做。手疼，伓使做事計了，有機會躲懶了。喙疼，事計着做，復無乇食，「八輩」。
分類:生理
股川

**股川**也號𡅏“**股川髀**”，是靈長目動物其蜀隻部位，敆骹其懸頂，腰共骿其下底。靈長目動物坐其辰候就是使股川。股川臺中有蜀隻空空號𡅏肛門，掏𡅏拉屎使。

分類:生理
Hŭk-gáu

**Hŭk-gáu** (佛教), iâ hô̤ lā̤ **Sék-gáu** (釋教), sê siŏh cṳ̄ng cŭng-gáu, sê Gū Éng-dô gì siŏh ciáh huòng-tái-cṳ̄ Sék-giă-mèu-nà̤ diŏh sèng 6 sié-gī gì sèng-âu cháung-lĭk gì. Gīng-dáng séng Hŭk-gáu gì nè̤ng ô 3 é, gó-chṳ̄ gâe̤ng Gĭ-dók-gáu‎, Ĭ-sṳ̆-làng-gáu‎ ké̤ṳk nè̤ng cà̤ hô̤ lā̤ „Sié-gái 3 dâi cŭng-gáu“.

Hŭk-gáu â̤ dé̤ṳng buōng 3 ciáh cŭng-puái: Siông-cô̤-buô Hŭk-gáu, Câung-diòng Hŭk-gáu gâe̤ng Háng-diòng Hŭk-gáu. Dṳ̆ng-guók, Dài-uăng, Hàng-guók, Nĭk-buōng dēng dēng Dĕ̤ng-ā gì guók-gă chă-bók-dŏ̤ sê sáng Háng-diòng Hŭk-gáu gì; Siông-cô̤-buô Hŭk-gáu găk Dĕ̤ng-nàng-ā guók-gă iā liù-hèng; Să̤-câung nè̤ng gâe̤ng Mùng-gū nè̤ng ék-buāng sáng Câung-diòng Hŭk-gáu.

分類:Hŭk-gáu
Ĭ-sṳ̆-làng-gáu

**Ĭ-sṳ̆-làng-gáu**(伊斯蘭教) iâ hô̤ lā̤ **Huòi-gáu**(回教), sê siŏh cṳ̄ng ék-sìng-gáu, sê gīng-dáng sié-gái gà̤-lēng dâ̤ 2 dâi cŭng-gáu. Sáng ciā gáu gì nè̤ng hô̤ lā̤ „Mŭk-sṳ̆-lìng“(穆斯林), dŭ-liāng chiĕu-guó 13 é.

Ĭ-sṳ̆-làng-gáu gâe̤ng Gĭ-dók-gáu dŭ sê téng Iù-tái-gáu‎ huák-diēng lì gì, dáng-sê găk gáu-ngiê dâi-dŏng ô iā sâ̤ mâ̤ siŏh-iông gì dê-huŏng. Ĭ-sṳ̆-làng-gáu nâ sáng Cĭng-ciō, mò̤ sáng gì-tă sìng. Cĭng-ciō puái Ibrahim, Musa, Isa gūi ciáh sĭng-dĭ lì sié-gái, có̤i-cṳ̄ng puái lì gì sê Ā-lá-báik nè̤ng Mŭk-hâng-mĕk-dáik, ĭ gōng gì uâ siā diŏh «Gū-làng-gĭng» diē-sié.

## gāi-sék

分類:Ĭ-sṳ̆-làng-gáu‎
Séng-cṳ̆-tā̤

**Séng-cṳ̆-tā̤** sê Gū Ăi-gĭk nè̤ng sāi gì siŏh cṳ̄ng chiông-hìng-ùng-cê, ciŏng-muòng dò̤ lā̤ siā Ăi-gĭk-ngṳ̄. Ék-buăng siā diŏh sìng-miêu hĕ̤k-ciā siŏh-bĭ gì gà̤-lēng. Gáu-muōi-lāu ĭng-ôi mâ̤ hō̤ siā, bô huák-diēng chók cĕng-lṳ̄-tā̤ gâe̤ng sié-sṳ̆k-tā̤ 2 cṳ̄ng cê-tā̤.

Ciā cê chă-bók-dŏ̤ diŏh 1 sié-gī gì sêng-âu cêu mò̤ nè̤ng káng â̤ huôi-é lāu. 1822 nièng, Huák-guók-nè̤ng Jean-François Champollion sŏng-buó sìng-gŭng gāi-tĕ̤k Rosetta siŏh-bĭ gà̤-lēng gì Gū Ăi-gĭk séng-cṳ̆-tā̤ ùng-cê.

分類:Ùng-cê
Ŭ-sŭ-lī-gĕ̤ng

**Ŭ-sŭ-lī-gĕ̤ng** (烏蘇里江) sê Dĕ̤ng-ā gì siŏh dèu ò̤, găk Dṳ̆ng-guók gì Háik-lṳ̀ng-gĕ̤ng gâe̤ng Ngò̤-lò̤-sṳ̆ gău-gái hŭ-uái.

分類:Dṳ̆ng-guók gì ò̤
蘇聯

**蘇維埃社會主義共和國聯盟**（俄羅斯語：Союз Советских Социалистических Республик）是舊底其蜀隻社會主義國家，也是世界懸頂頭隻社會主義國家。首都是莫斯科。

1917年，發生十月革命，俄羅斯共和國乞社會主義者推翻，蜀隻號𡅏蘇維埃俄羅斯其國家建立。1922年，共幾隻社會主義國家合蜀堆。蘇聯就總款成立了。

雖然講蘇聯自稱是聯盟，實際各隻國家都是俄羅斯其附庸。蘇聯做其計劃經濟，對其他加盟國其發展破壞野大。今旦也価原來加盟國其儂野怒俄羅斯，就是因為者原因。

蘇聯着第二次世界大戰其辰候最早共納粹德國關係𣍐呆，遘尾了共德國做𣍐和，復共英國、美國等等國家蜀堆拍德國。二戰結束以後，領導社會主義國家共西方其資本主義國家競爭，者競爭着歷史懸頂號𡅏“冷戰”。蘇聯做𣍐過美國，剃了發展軍事，最終經濟做崩潰去，着1991年正式解體。

分類:俄羅斯
分類:國家
分類:歷史
Sŭ-lièng

**Sŭ-mì-ăi Siâ-huôi-ciō-ngiê Gê̤ṳng-huò-guók Lièng-mèng** (蘇維埃社會主義共和國聯盟, ), gāng-chĭng **Sŭ-lièng** (蘇聯), sê gô-dā̤ gì siŏh ciáh siâ-huôi-ciō-ngiê guók-gă, iâ sê sié-gái gà̤-lēng tàu ciáh siâ-huôi-ciō-ngiê guók-gă. Siū-dŭ sê Moskva.

1917 nièng, huák-sĕng Sék-nguŏk Gáik-mêng, Ngò̤-lò̤-sṳ̆ Gê̤ṳng-huò-guók ké̤ṳk siâ-huôi-ciō-ngiê-ciā tŭi-huăng, siŏh ciáh hô̤ lā̤ Sŭ-mì-ăi Ngò̤-lò̤-sṳ̆ gì guók-gă gióng-lĭk. 1922 nièng, gâe̤ng gūi ciáh siâ-huôi-ciō-ngiê guók-gă hăk-siŏh-dŏi. Sŭ-lièng cêu ciŏng-uâng sìng-lĭk lāu.

Chŭi-iòng gōng Sŭ-lièng cê-chĭng sê lièng-mèng, sĭk-cié gáuk ciáh guók-gă dŭ sê Ngò̤-lò̤-sṳ̆ gì hô-ṳ̀ng. Sŭ-lièng có̤ gì gié-hĕk gĭng-cá̤, dó̤i gì-tă gă-mèng-guók gì huák-diēng pó̤-huâi iā duâi. Gīng-dáng iā sâ̤ nguòng-lài gă-mèng-guók gì nè̤ng iā nô Ngò̤-lò̤-sṳ̆, cêu sê ĭng-ôi ciā nguòng-ĭng.

Sŭ-lièng diŏh Dâ̤ 2 ché̤ṳ Sié-gái Dâi-ciéng gì sèng-âu có̤i cā gâe̤ng Năk-sói Dáik-guók guăng-hiê mâ̤ ngài, gáu-muōi-lāu gâe̤ng Dáik-guók có̤ mâ̤ huò, bô gâe̤ng Ĭng-guók, Mī-guók dēng dēng guók-gă siŏh-dŏi páh Dáik-guók. 2 ciéng ciék-sók ī-hâiu, liāng-dô̤ siâ-huôi-ciō-ngiê guók-gă gâe̤ng să̤-huŏng gì cṳ̆-buōng-ciō-ngiê guók-gă gêng-cĕng, ciā gêng-cĕng diŏh lĭk-sṳ̄ gà̤-lēng hô̤ lā̤ „Lēng-ciéng”. Sŭ-lièng có̤ mâ̤ guó Mī-guók, tì-lāu huák-diēng gŭng-sê̤ṳ, có̤i cṳ̄ng gĭng-cá̤ có̤ bŭng-huôi kó̤, diŏh 1991 nièng ciáng-sék gāi-tā̤.

分類:Ngò̤-lò̤-sṳ̆
分類:Gô-dā̤ gì guók-gă
Sáik-màng

**Sáik-màng** (色盲) sê siŏh cṳ̄ng mò̤ bâing-huák biêng-biék gūi cṳ̄ng hĕ̤k-ciā ciòng-buô ngàng-sáik gì bâng. Sáik-màng â̤ dé̤ṳng buŏng è̤ng-sáik-màng, liŏh-sáik-màng gâe̤ng làng-sáik-màng săng cṳ̄ng. Bók-guó iâ ô gì nè̤ng uòng-ciòng nêng mâ̤ lì ngàng-sáik, cuòi hô̤ lā̤ ciòng-sáik-màng.

Gŏng-gé̤ṳ gĭng-dáng ĭ-hŏk gì guăng-diēng, nè̤ng gì mĕk-ciŭ diē-sié ô è̤ng, liŏh, làng 3 cṳ̄ng tùi-cáung-sá̤-bău (椎狀細胞), muōi siŏh cṳ̄ng sá̤-bău hó-cáik nêng siŏh cṳ̄ng ngàng-sáik. Nâ sê ô siŏh cṳ̄ng sá̤-bău huák-ṳ̆k-bók-ciòng (發育不全) hĕ̤k-ciā sêu siŏng gì uâ, ĭ káng-giéng gì hī siŏh cṳ̄ng ngàng-sáik gì guăng-puō cêu bī biék-nè̤ng dē̤ṳ, â̤ ciŏng ngàng-sáik káng dâng. Áng Dṳ̆ng-ĭ diē-sié gì guăng-diēng, sáik-màng sê sèng-tiĕng găng sêng lâng kŭi (肝腎兩虧), hĕ̤k-ciā bì-ôi hṳ̆-iŏk (脾胃虛弱) īng-kī gì.

Duâi-buô-hông gì sáik-màng hùng-ciā sê ĭng-ôi mì-diòng cá dáik ciā bâng gì, dáng-sê iâ ô nè̤ng sê ĭng-ôi sê̤ṳ-gó mĕk-ciŭ có̤ ngài gò̤ cá dáik ciā bâng. Hiêng-câi có̤i sâ̤ gì nè̤ng dáik gì sê è̤ng-liŏh-sáik-màng, ciā bâng sê Ĭng-guók siŏh ciáh huá-hŏk-gă John Dalton huák-hiêng gì, gó-chṳ̄ è̤ng-liŏh-sáik-màng iâ hô̤ lā̤ „Dalton céng“. Iâ ô siŏh cṳ̄ng nè̤ng ng-sê sáik-màng, cī cṳ̄ng nè̤ng gâe̤ng gê̤ung-sê ô nék-giāng chiông, ô gì sêng-âu káng â̤ lì ô gì sêng-âu káng mâ̤ lì, cuòi hô̤ lā̤ sáik-iŏk (色弱). Gĭng-dáng gì ĭ-sĕng sāi sáik-màng giēng-cáik-dù â̤ cáik có̤ lì nè̤ng ô mò̤ sáik-màng.

## Dù

File:Rgbw(original).jpg|Mò̤ sáik-màng gì nè̤ng káng-giéng gì RGBW ngàng-sáik
File:Rgbw(protanopia).jpg|È̤ng-sáik-màng gì nè̤ng káng-giéng gì RGBW ngàng-sáik
File:Rgbw(deuteranopia).jpg|Liŏh-sáik-màng gì nè̤ng káng-giéng gì RGBW ngàng-sáik
File:Rgbw(tritanopia).jpg|Làng-sáik-màng gì nè̤ng káng-giéng gì RGBW ngàng-sáik


分類:Ĭ-hŏk
蔣介石

**蔣中正**（1887年10月31號—1975年9月9號），字**介石**，浙江奉化儂，是中華民國其委員長共總統。1949年，中國大陸乞共產黨佔去，伊共國民黨走去臺灣。

蔣經國是伊共毛福梅其囝。

分類:人物
分類:中國
分類:臺灣
Ĕ̤ng-ngiê

**Ĕ̤ng-ngiê** (紅蟻) sê mā-ngiê gì siŏh cṳ̄ng, siŏh sĭng sê è̤ng gì sáik. Cī cṳ̄ng ngiê găk Hók-ciŭ-nè̤ng chió lā̤ iā sêu káng-giéng diŏh.

分類:Ciék-ciĕ dông-ŭk
Mā-ngiê

**Mā-ngiê** (螞蟻) iâ hô̤ lā̤ **ngiê** (蟻), sê siŏh cṳ̄ng ciék-ciĕ dông-ŭk. Có̤i chók-miàng gì ngiê sê băh-ngiê gâe̤ng ĕ̤ng-ngiê, sĕng-uăk dâi-dŏng ék-buăng mā-ngiê cī gì sê ĕ̤ng-ngiê.

分類:Ciék-ciĕ dông-ŭk
周永康

**周永康**（1942年12月—）是蜀隻中國其政治家，中國共產黨共中華人民共和國其領導人之一。江蘇無錫儂，原來其名字號𡅏**周元根**。

伊敆2007年當選中共其中央政治局常委，遘2012年落臺。2014年7月29號中共宣佈，周永康涉嫌嚴重違紀，紀檢委已經對伊立案審查。12月5號，開除伊其黨籍，移乞司法機關處理。

分類:中國
分類:人物
徐才厚

**徐才厚**（1943年6月—）是蜀隻中國其政治家，中國共產黨共中華人民共和國其高層官員，也是中國人民解放軍其軍官。伊是遼寧瓦房店儂。

伊敆2004年遘2013年是中華人民共和國中央軍事委員會其副主席。2014年，因為受賄共貪污乞政府拿去。6月30號，乞共產黨開除黨籍。2015年3月15號，著北京過世。

分類:中國
分類:人物
Mìng-ciō Céng-buô-dōng

**Mìng-ciō Céng-buô-dōng** (民主進步黨), iâ gāng-chĭng **Mìng-céng-dōng** (民進黨), sê Dài-uăng gì siŏh ciáh céng-dōng. 1986 nièng 9 nguŏk 28 hô̤, diŏh Dài-báe̤k gì Ièng-săng Dâi-buông-dáing sìng-lĭk.

分類:Dài-uăng céng-dōng
分類:Mìng-ciō Céng-buô-dōng
薄熙來

**薄熙來**（1949年7月3號—）是蜀隻中國其政治家，中國共產黨共中華人民共和國其高層官員。伊是山西定襄儂，是薄一波其囝。伊做過商務部部長，2007年起做中共其重慶市委書記共中央政治局委員。2012年，部下王立軍走去美國領事館，因為茲件事計落臺，開除黨籍。2013年，復因為受賄、貪污、濫用職權其罪，拿𡅏判無期徒刑，關着秦城監牢裡勢。

分類:中國
分類:人物
習近平

**習近平**（1953年6月15號—）陝西富平儂，是中華人民共和國其政治家共中國共產黨第5代領導人。伊是習仲勳其囝。伊老媽是蜀隻出名其歌唱家，名字號𡅏彭麗媛。

伊敆2012年當選中共其總書記，2013年當選中華人民共和國國家主席。

分類:中國
分類:人物
李克強

**李克强**（1955年7月17號—）安徽定遠儂，是中華人民共和國其政治家。

伊敆2013年遘2023年是中國其國務院總理。

分類:中國
分類:人物
胡錦濤

**胡錦濤**（1942年12月21號—）江蘇泰州儂，是中華人民共和國其政治家共中國共產黨第4代領導人。

伊敆2002年當選中共其總書記，2003年當選中華人民共和國國家主席。2013年辭職。

分類:中國
分類:人物
江澤民

**江澤民**（1926年8月17號—2022年11月30號）江蘇揚州儂，是中華人民共和國其政治家共中國共產黨第3代領導人。

伊敆1989年其十三屆四中全會懸頂當選中共其總書記，1993年當選中華人民共和國國家主席。2005年辭職。

分類:中華人民共和國人物
馬英九

**馬英九**（1950年7月13號—）是中華民國（臺灣）其總統（2008年遘2016年）。

伊是中國國民黨其黨員，伊敆香港出生，1951年，跟爸奶去臺灣。

分類:臺北市長
分類:臺灣
分類:人物
陳水扁

**陳水扁**（1950年10月12號—）是中華民國（臺灣）第10任共11任其總統，任期由2000年開始遘2008年。

伊敆臺灣其臺南出生，厝底儂告伊「依扁」。伊是民主進步黨其黨員，原來是蜀隻律師。
分類:臺北市長
分類:臺灣
分類:人物
Ò̤

**Ò̤** (河), iâ hô̤ lā̤ **gĕ̤ng** (江), sê tiĕng-iòng gì duâi cūi-dô̤. Ò̤ kī-tàu gì dê-huŏng ô kō̤-nèng sê hù hĕ̤k-ciā cuòng; iâ ô kō̤-nèng sê gūi dèu nâung gì cūi-dô̤, ciŏng-uâng gì cūi-dô̤ hô̤ lā̤ kă̤ (溪). Duâi buô-hông gì ò̤, ò̤-cūi â̤ làu gáu hāi-iòng diē-sié kó̤. Iâ ô ò̤ gì ò̤-cūi có̤i-muōi ng-sê làu kó̤ hāi-iòng, cuòi cêu sê nô̤i-làu-ò̤ (內流河). Ô gì nô̤i-làu-ò̤ sê làu gáu nô̤i-làu-hù diē-sié kó̤; ô gì chiông Tarim Ò̤ ciŏng-uâng, có̤i-cṳ̆ng diŏh să-mŏ̤h diē-sié biéng mò̤ gó̤.

Diŏh ciáng-siòng gì cìng-huóng â-dā̤, ò̤-cūi â̤ ièng ò̤-gièng làu. Ô gì sêng-âu ĭng-ôi dáung guó duâi gì ṳ̄ hĕ̤k-ciā gì-tă gáuk-cṳ̄ng cìng-huóng, ò̤-cūi â̤ chiĕu-guó ciáng-siòng gì cūi-ôi, ciŏng ò̤-gièng biĕng-dău gì dê-huŏng mĭh gó̤, cuòi cêu sê có̤-cūi-dâung, iâ hô̤ lā̤ huák-kă̤-cūi.

Ò̤ ciā sṳ̀ găk gô-dā̤ ék-buāng nâ cī Uòng-ò̤; gĕ̤ng ciā sṳ̀ ék-buāng nâ cī Diòng-gĕ̤ng. Gì-tă gì ò̤ dŭ hô̤ lā̤ sié-nó̤h cūi sié-nó̤h cūi,  pī-ṳ̀ gōng „Mìng-gĕ̤ng“ (閩江) găk gô-dā̤ cêu hô̤ lā̤ „Mìng-cūi“ (閩水).

分類:Ò̤
Gĕ̤ng

**Gĕ̤ng** kō̤-nèng cī:
#**江**, chăng-kō̤ „ò̤“.
#**工**, siŏh ciáh sì-găng dăng-ôi, chăng-kō̤ „nĭk“.
河

**河**，也號𡅏**江**，是天然其大水道。河起頭其地方有可能是湖或者泉；也有可能是幾條嫩其水道，總款其水道號𡅏溪。

大部分其河，河水會流遘海洋裡勢去。也有河其河水最尾伓是流去海洋，嚽就是內流河。有其內流河是流遘內流湖裡勢去；有其像塔里木河總款，最終着沙漠裡勢變無去。

着正常其情況下底，河水會沿河墘流。有其辰候因為逿過大其雨或者其他各種情況，河水會超過正常其水位，將河墘邊斗其地方汆去，嚽就是做水蕩，也號𡅏發溪水。

河者詞敆舊底一般僅指黃河；江者詞一般僅指長江。其他其河都號𡅏甚乇水甚乇水，譬如講「閩江」敆舊底就號𡅏「閩水」。

分類:河
Kă-giù

**Kă-giù** (骹球) sê siŏh cṳ̄ng tā̤-ṳ̆k ông-dông gì sêng-âu sāi gì giù, sāi kă ték.

Biĕu-cūng gì kă-giù bī-suói héng lâng dôi gáuk puái 10 ciáh giù-uòng gâe̤ng 1 ciáh siū-muòng-uòng, dŭ-liāng lā̤ 11 nè̤ng, găk dĭk-sé-gáe̤k-hìng (直四角形) gì chāu-dê giù-diòng lā̤ dó̤i-dê, céng-gŭng. Bī-suói mŭk-dék sê cêng-lĭk-liông ké̤ṳk kă-giù siâ diē dó̤i-huŏng gì giù-muòng diē-sié, mūi siâ diē 1 giù cêu ô nièng-ài dáik gáu 1 hông, diŏh bī-suói uòng-sìng hâiu, dáik-hông sâ̤ gì hṳ̄ siŏh dôi â̤ iàng kó̤. Ṳ̀-guō diŏh bī-suói giĕ-dêng sì-găng nô̤i dáik-hông dè̤ng-iông, cêu ô bék-iéu káng bī-suói giĕ-gáh gì giĕ-dêng, â̤ sāi tiŭ-chiĕng, cĕng-gă sì-găng gái gié-sṳ̆k bī-suói hĕ̤k-ciā hô-siâ-diēng-giù (互射點球) dēng iông-sék bī-suói buŏng gèng-giâ. Kă-giù bī-suói dṳ̆ng dṳ̀ kó̤ siū-muòng-uòng ô nièng-ài găk cê-giă huŏng géng-kṳ̆ lā̤ lê-ê̤ṳng chiū-buô ciék-ché̤ṳk kă-giù nguôi, giù-diòng lā̤ mūi siŏh ciáh giù-uòng nâ ô nièng-ài lê-ê̤ṳng chiū ī-nguôi gì sĭng-tā̤ gì-tă buô-ôi kóng-cié kă-giù (chók-gié nguôi gì giù liê-nguôi).

## Bī-suói giĕ-cáik

### Bī-suói diòng-dê

1. Diòng-dê miêng-cék: bī-suói diòng-dê diŏh săng dĭk-sé-gáe̤k-hìng gì, dòng-dô ng-sāi dŏ̤ ṳ̀ 120 mī hĕ̤k-ciā ciēu ṳ̀ 90 mī, kuăng-dô ng-sāi dŏ̤ ṳ̀ 90 mī hĕ̤k-ciā ciēu ṳ̀ 45 mī. diŏh gáuk-cṳ̄ng cìng-huóng giâ, dòng-dô bék-sṳ̆ chiĕu guó kuăng-dô.

2. Uâ-siáng : bī-suói diòng-dê diŏh uâ chók siáng-dèu, siáng kuăng ng-sāi chiĕu guó 12 lī-mī. Diòng-dê dĕng-dŏng uâ siŏh dèu siáng, hô̤ lā̤ dṳ̆ng-siáng. Diòng-dê dṳ̆ng-iŏng diŏh có̤ siŏh bĭh uòng-sĭng, uâ siŏh bĭh buáng-géng sê 9.15 mī gì ièng-kuàng, hô̤ lā̤ dṳ̆ng-kuàng.

3. Giù-muòng kṳ̆: diŏh diòng-dê lâng bĕng liê giù-muòng diē-sié 5.50 mī gì giù-muòng siáng lā̤, gáuk uâ siŏh dèu dòng 5.50 mī gâe̤ng giù-muòng siáng sùi-dĭk gì siáng, siŏh bĕng gâe̤ng giù-muòng siáng siŏng ciék, gó siŏh bĕng uâ siŏh dèu lièng-ciék siáng gâe̤ng giù-muòng siáng bìng-hèng, ciá gūi dèu huâng-ùi nô̤i hô̤ lā̤ giù-muòng kṳ̆.

4. Huăk-giù kṳ̆: diŏh diòng-dê lâng bĕng liê giù-muòng diē-sié 16.50 mī gì giù-muòng siáng lā̤, cī 3 dèu siáng gâe̤ng giù-muòng siáng huâng-ùi nô̤i gì dê-kṳ̆ hô̤ lā̤ huăk-giù kṳ̆.

5. Gáe̤k-giù kṳ̆: héng biĕng-siáng gâe̤ng giù-muòng siáng gău-chă diēng ôi uòng-sĭng, héng 1 mī ôi buáng-géng, hióng diòng-dê lā̤ gáuk uâ siŏh dâung 1/4 gì uòng-hù, ciá hù nô̤i dê-kṳ̆ hô̤ lā̤ gáe̤k-giù kṳ̆.

6. Giù-muòng: giù-muòng diŏh găk mūi siŏh dèu giù-muòng-siáng gì dṳ̆ng-iŏng, héng lâng dèu siŏng-gê̤ṳ 7.32 mī, gâe̤ng liê diê-dău 2.44 mī gì cūi-bìng huàng-mŭk lièng-ciék cū-sìng.

分類:Tā̤-ṳ̆k
Hù Cé-mìng

**Hù Cé-mìng** (Uŏk-nàng-ngṳ̄: , 1890 n. 5 ng. 19 h. - 1969 n. 9 ng. 2 h.) sê Uŏk-nàng Gê̤ṳng-sāng-dōng gâe̤ng Uŏk-nàng Mìng-ciō Gê̤ṳng-huò-guók (Báe̤k Uŏk) gì siŏh ciáh liāng-dô̤-ìng.

分類:Uŏk-nàng ìng-ŭk
分類:Céng-dê-gă
Ngô Đình Diệm

**Ngô Đình Diệm** (吳廷琰 *Ngù Dìng-iēng*, ) sê Uŏk-nàng Gê̤ṳng-huò-guók (Nàng Uŏk) gì tàu ciáh cūng-tūng, 1955 nièng gáu 1963 nièng câi-êng.

分類:Uŏk-nàng ìng-ŭk
分類:Céng-dê-gă
Uŏk-nàng Gê̤ṳng-sāng-dōng

**Uŏk-nàng Gê̤ṳng-sāng-dōng** (越南共產黨), gāng-chĭng **Uŏk Gê̤ṳng** (越共), sê gĭng-dáng Uŏk-nàng gì cĭk-céng-dōng. Ĭ iâ sê ciā guók mì-ék siŏh ciáh hăk-huák gì céng-dōng, ĭng-ôi cuòi, ciā dōng diŏh Uŏk-nàng găng-chĭng hô̤ lā̤ **Dōng** (黨). Ĭ sê siŏh ciáh siâ-huôi-ciō-ngiê gì céng-dōng, sáng Mā-káik-sṳ̆ Liĕk-nìng ciō-ngiê gâe̤ng Hù Cé-mìng sṳ̆-siōng.

Ciā dōng sāi dŭk-cài chiū-dâung kóng-cié guók-gă, páh-ák huāng-dó̤i gì siăng-ĭng, ké̤ṳk iā sâ̤ guók-gă hĕ̤k-ciā cŭ-cék piĕ-bàng. Gó-chṳ̄ Uŏk-nàng ké̤ṳk guók-cié duâi bông-hông nè̤ng giéng-gáe̤k sê siŏh ciáh mâ̤ mìng-ciō, mâ̤ cê̤ṳ-iù gì guók-gă.

分類:Uŏk-nàng
分類:Céng-dê
Dièu-siēng Lò̤-dông-dōng

**Dièu-siēng Lò̤-dông-dōng**(朝鮮勞動黨) sê Dièu-siēng Mìng-ciō-ciō-ngiê Ìng-mìng Gê̤ṳng-huò-guók mì-ék siŏh ciáh hăk-huák gì cĭk-céng-dōng, găk guók-cié gà̤-lēng iâ ké̤ṳk nè̤ng hô̤ lā̤ „**Hàng Gê̤ṳng**“(韓共). ciā dōng gì có̤i gŏ̤ liāng-dô̤-dìng dŭ sê Gĭng Nĭk-sìng gì hâiu-dâi, giĕng ciā guók-gă sĭk-cié gì có̤i gŏ̤ liāng-dô̤-ìng. 

Chŭi-iòng gōng guók-cié gà̤-lēng duâi buô-hông nè̤ng giéng-gáe̤k Dièu-siēng Lò̤-dông-dōng sê siŏh ciáh siâ-huôi-ciō-ngiê gì céng-dōng, sĭk-cié ĭ diŏh 1992 nièng cêu ciŏng „Mā-káik-sṳ̆ Liĕk-nìng Ciō-ngiê“ téng dōng-ciŏng diē-sié săng lâi lāu. Gĭng-dáng ĭ gì dōng-ciŏng diē-sié nâ ô „Gĭng Nĭk-sìng Gĭng Céng-nĭk ciō-ngiê“, sĭk-cié cêu sê „ciō-tā̤ Sṳ̆-siŏng“ gâ̤eng „sĭng-gŭng Sṳ̆-siŏng“.

Ciā dōng sāi dŭk-cài chiū-dâung kóng-cié guók-gă, páh-ák huāng-dó̤i gì siăng-ĭng, ké̤ṳk iā sâ̤ guók-gă hĕ̤k-ciā cŭ-cék piĕ-bàng. Ĭng-ôi ciŏng-uâng, iâ sâ̤ să̤-huŏng guók-gă gì muòi-tā̤ giéng-gáe̤k Dièu-siēu sê sié-gái gà̤-lēng ìng-guòng có̤i chă gì guók-gă.

分類:Dièu-siēng Mìng-ciō-ciō-ngiê Ìng-mìng Gê̤ṳng-huò-guók
分類:Céng-dê
朝鮮半島歷史

朝鮮半島舊底號𡅏「高麗」「朝鮮」，是東亞其蜀隻半島。這半島懸頂有2隻國家：朝鮮民主主義人民共和國（一般號𡅏朝鮮或者北韓）共大韓民國（一般號𡅏韓國或者南韓），主要其民族都是朝鮮族，講朝鮮語（也號𡅏韓國語）。這國家其歷史眞長。

## 史前時代
今旦考古學家其研究發現，幾十萬年以前就有儂着夫塊住了。按朝鮮神話裡勢其講法，天神桓雄共熊其諸娘囝結婚，生下檀君，這檀君就是今旦朝鮮民族其始祖。遘尾了檀君建立古朝鮮，嚽是朝鮮其開國。敆今旦北韓其平壤有檀君其墓，號𡅏「檀君陵」。不過嚽是伓是檀君真其墓，現在儂固講𣍐清楚，因為北韓政府伓讓考古人員行裡去調查。

中國其《史記》裡勢有蜀種共朝鮮神話完全𣍐蜀樣其講法。伊裡勢講中國商朝其箕子着滅國其辰候走去朝鮮，建立朝鮮國。不過着今旦其朝鮮半島透底都無許辰候中國文化其甚乇考古發現，唯一可能會證明其「箕子陵」，也敆1959年乞北韓政府拆囇了，拆其辰候發現裡勢夫乇都無。

## 古代
由1世紀開始，韓半島懸頂有高句麗、百濟、新羅三芘國家。茲隻時代乞韓國史學界號𡅏「三國時代」。三國臺中高句麗最強大，隋煬帝共唐太宗自家帶幾十萬其部隊去拍，都乞伊拍輸去。不過高句麗也元氣大傷，着668年乞新羅滅囇，統一新羅王朝就總款產生了。有其高句麗儂走去滿洲，共夫塊其儂齊建立渤海國。

統一新羅着10世紀中期大亂，蜀隻號𡅏王建其將軍最終重新統一國家，建立高麗王朝。由1170年開始，高麗國王完全無權力，是武臣其傀儡。1270年，國王借蒙古兵其手將茲蜀陣武臣都掏滅囇，不過此刻復變成蒙古皇帝其傀儡。這以後幾乎每蜀代其高麗國王都是蒙古皇帝其伲婿。

遘尾了朱元璋將蒙古儂逐去漠北，高麗國王固是共蒙古儂徛着蜀堆，敆1388年派將軍李成桂去拍明朝。李成桂共嘢価儂都見覺這政策是綻其，最終着1392年篡位，建立朝鮮王朝。朝鮮王朝是韓國歷史懸頂相當重要其蜀隻王朝，科學共文學都嘢發達。朝鮮世宗大王在位其辰候，告學者發明「訓民正音」，規定朝鮮語着獲嚽來寫。這「訓民正音」也號𡅏「大字」，就是今旦其諺文。

## 近代遘現代

1897年10月12號，朝鮮高宗宣佈將國名改成「大韓帝國」。日本共俄羅斯發生戰爭其辰候，韓國𣍐想受影響，着1904年1月21號宣佈「中立」。但是日本乞伊做怒去，敆2月出兵侵略韓國，逼韓國政府共日本政府簽「韓日議定書」，將韓國變做自家其保護國。

1907年7月20號，日本儂逼大韓帝國其高宗皇帝退位。1910年8月22號，許辰候其內閣大臣李完用共日本統監（共總督差不多）簽訂協議「韓日合併條約」，將大韓皇帝其權力「完全讓乞大日本帝國皇帝」。當月29號，向世界宣佈這條約。韓半島就總款變成日本其殖民地了。

韓國乞日本滅囇以後，伊其國民都盡去不滿。1919年3月1號，朝鮮全國其儂發動反對日本其「三一運動」，乞日本殖民政府鎮壓，刣死嘢価儂。李承晚茲蜀陣獨立運動家走去中國，着上海成立「大韓民國臨時政府」，繼續反抗日本其統治。這「大韓民國臨時政府」着1938年跟蔣介石走重慶去，敆中國抗日戰爭其辰候，派儂去對手中華民國國民政府。固有其朝鮮儂走去滿洲，共夫塊其儂組成「東北抗日聯軍」。

1945年8月15號日本投降，蘇聯共美國按當初簽訂其條約，派部隊佔領韓半島。兩國部隊按北緯38度做界線，北邊是蘇聯，南邊是美國。

1946年2月，蘇聯卜想將韓半島變做伊其衛星國，讓敆蘇聯其金日成轉去，着北邊另立「北朝鮮臨時人民委員會」，伓接受美國提出其「囫圇半島統一選舉」其要求。1948年8月15號，南方成立大韓民國。按選舉其結果，李承晚當選總統。差不多半個月日以後，金日成敆北方成立朝鮮民主主義人民共和國。韓半島就總款分裂成兩隻國家了，遘今旦固未統一。

## 韓戰（朝鮮戰爭）

1950年6月25號，北韓污蔑南韓派兵侵略，生目蜀時發兵侵略韓國，韓戰就總款開始了。

蘇聯使武器去對手北韓，復加𡅏南韓其部隊仂囝準備都無，北韓嘢快就拍下南韓其首都漢城（今旦其首爾）了，無仂恒拍下南韓大部分其地方，南韓僅剩釜山附近。27號，美國派兵支援韓國。大部分其國家對北韓這做法嘢不滿。7月7號，聯合國通過決議，16隻國家組成聯合國軍，出兵支援南韓。道格拉斯·麥克亞瑟指揮聯合國軍着仁川登陸，蜀墿向北。北韓領導人金日成走去中國邊界夫塊，剃了求毛澤東出兵。10月25號，中國最終派「志願軍」去對手北韓，蘇聯也派飛行員混着中國部隊裡勢去對手伊。美國固僅喊中國飛機蜀晡之間生目蜀時變茲滿霸，都𣍐仈快勢總款；遘尾了蘇聯解體以後，乍由俄羅斯夫塊會仈當時是約瑟夫·史達林敆𡅏做呆。雙方夫儂都拍𣍐過對方，最終敆1953年7月26號，雙方代表着板門店簽訂《停戰協議》。

## 韓戰以後
### 南韓
1960年5月16號，韓國其軍官朴正熙政變上臺，開始伊其17年軍事獨裁時代。這17年臺中，韓國經濟發展盡去快，共香港、新加坡、臺灣（中華民國）齊號𡅏「亞洲四小龍」。

1980年，朴正熙乞儂暗殺，無箬恒，軍官全斗煥上臺。這儂也是做獨裁其，不過共朴正熙𣍐蜀樣，百姓都對伊印象𣍐好。1980年，光州有儂抗議，伊派部隊去鎮壓，刣死嘢価儂，嚽就是光州民主運動。不過嚽事件發生以後，韓國其民主運動有眞大其發展。1987年，復發生抗議，最尾，全斗煥敆1988年允許自由選舉總統。總款，韓國就完全變成蜀隻民主其國家了。
### 北韓
最早，北韓受遘蘇聯共中華人民共和國其幫助，經濟比南韓好。嘢価着日本其朝鮮儂都轉去北韓。北韓政府將茲蜀陣「資本家」其財產奪去，將伊各儂關着集中營裡勢。遘尾了蘇聯解體，中國對北韓其支援也罔變罔少，北韓其經濟也罔變罔差。復加𡅏北韓嘢稠做災，人民生活盡去喫虧，餓死嘢価儂。

北韓儂將金日成當神來拜，國際懸頂都批評伊做個人崇拜，伊固焦打辯講嚽是「英雄崇拜」。北韓其第2代最高領導人金正日共第3代其金正恩，蜀隻是伊其囝，蜀隻是伊其孫。

北韓僅承認「主體思想」共「先軍政策」，𣍐允許儂懷疑這思想，也𣍐使自家提出政治思想。伊𣍐允許儂批評政府，𣍐允許儂有宗教信仰，騙伊其國民講美國共南韓總款其資本主義國家都嘢逼，全世界僅有北韓其儂生活最好。伊𣍐承認南韓政府，告伊「南朝鮮傀儡政權」。伊𣍐允許儂聽邊兜國家其廣播，𣍐允許儂看邊兜國家其電視頻道，互聯網（網際網絡）也是無共世界懸頂連蜀堆其。去這國家其外國儂都會受遘伊其特工其監視。大部分其國際媒體都認為北韓是蜀隻嘢𣍐自由其國家。

分類:歷史
分類:朝鮮
分類:韓國
分類:朝鮮民主主義人民共和國
納粹德國

**納粹德國**是德國歷史懸頂其蜀隻國家。伊其正式國號號𡅏**第三帝國**（德國語：Drittes Reich），遘尾了復改成**大德意志帝國**（Großdeutsches Reich）。雖然講名字號帝國，實際無皇帝，僅設元首（最早號𡅏總統）其職位。

這國家信國家社會主義，今旦一般乞儂號𡅏納粹主義，故此這國家也號𡅏納粹德國。

1933年，納粹黨其阿道夫·希特勒上臺做總理，納粹德國建立。第二年總統保羅·馮·興登堡生去，希特勒做元首兼帝國總理。

希特勒統治其辰候，德國着經濟、軍事等等各方面都發展盡去快，百姓都嘢歡迎伊。不過敆伊手底德國政府迫害猶太儂，復加𡅏無新聞自由，𣍐允許儂信共產主義等等思想，有其儂對伊不滿。

德國着1939年侵略波蘭，發動第二次世界大戰。1940年，復共意大利、日本敆柏林簽訂同盟條約，遘尾茲三國號𡅏“軸心國”。納粹德國最早共蘇聯關係做無呆，蘇聯固對手德國去侵略波蘭；遘尾了2隻國家做𣍐和，德國着1941年去拍蘇聯，因為天過凊，乞蘇聯拍輸去。

1945年，英國、美國共蘇聯其領導人敆雅爾達開會，齊拍德國；4月30號，德國首都柏林乞拍下，希特勒自殺。5月8號，德國投降，納粹德國滅亡。

分類:德國
分類:舊底其國家
Muāng-ngṳ̄

**Muāng-ngṳ̄** (, Lò̤-mā diōng-siā: manju gisun) iâ hô̤ lā̤ **Muāng-ciŭ-ngṳ̄**, sê Muāng-cŭk-nè̤ng (gô-dā̤ hô̤ lā̤ Muāng-ciŭ-nè̤ng) gì ngṳ̄-ngiòng, iâ sê Chĭng-dièu gì guăng-huŏng ngṳ̄-ngiòng.

Có̤i cā, Muāng-chĭng gì sū-iū guăng-huŏng ùng-cṳ̆ dŭ sê kék Muāng-ngṳ̄ siā gì. Gáu Muāng-chĭng diē guăng ī-hâiu, kék Muāng-ngṳ̄ gâe̤ng Háng-ngṳ̄ cà̤ siā, dáng-sê nâ sê é-sé̤ṳ ô mâ̤ siŏh-iông gì dê-huŏng ī Muāng-ngṳ̄ ôi ciō. Bók-guó sêu Háng-cŭk ùng-huá gì īng-hiōng, găk Muāng-chĭng Gièng-lṳ̀ng gì sèng-âu cêu ô iā sâ̤ Muāng-cŭk-nè̤ng nâ báik gōng Háng-ngṳ̄, cê-gă mìng-cŭk gì ngṳ̄-ngiòng gōng mâ̤ chĭng-chṳ̄ lāu. Gáu 1912 nièng Sĭng-hâi Gáik-mêng sìng-gŭng ī-hâiu, Muāng-cŭk-nè̤ng â̤ giăng sêu gáu páuk-hâi, mò̤ gāng gōng Muāng-ngṳ̄. Ciŏng-uâng â̤ báik gōng Muāng-ngṳ̄ gì nè̤ng cêu muōng biéng muōng ciēu lāu. Gĭng-dáng kék Muāng-ngṳ̄ có̤ mū-ngṳ̄ gì nè̤ng nâ ô 50 ciáh nè̤ng, chă-bók-dŏ̤ dŭ sê lâu-nè̤ng. Bók-guó, ĭng-ôi Muāng-chĭng có̤i cā gì ùng-cṳ̆ mò̤ gūi ciáh nè̤ng káng â̤ huôi-é, gó-chṳ̄ Dṳ̆ng-guók iâ kăi-sṳ̄ bō̤-hô Muāng-ngṳ̄. Dṳ̆ng-guók gâe̤ng guók-cié gà̤-dēng gó ô siŏh dêng nè̤ng diŏh lā̤ ŏ̤k ciā ngṳ̄-ngiòng.

分類:Ngṳ̄-ngiòng
滿語

**滿語**（，羅馬轉寫：manju gisun）也號𡅏**滿洲語**，是滿族儂（舊底號𡅏滿洲儂）其語言，也是清朝其官方語言。

最早，滿清所有其官方文書都是獲滿語寫其。遘滿清入關以後，獲滿語共漢語齊寫，但是僅是有意思𣍐蜀樣其地方以滿語為主。不過受漢族文化其影響，敆滿清乾隆其辰候就有嘢価滿族儂僅仈講漢語，自家民族其語言講𣍐清楚了。遘1912年辛亥革命成功以後，滿族儂會驚受遘迫害，無敢講滿語。總款會仈講滿語其儂就罔變罔少了。今旦獲滿語做母語其儂僅有60隻儂，差不多都是老儂。不過，因為滿清最早其文書無幾隻儂看會會意，故此中國也開始保護滿語。中國共國際懸頂固有蜀陣儂着𡅏學這語言。

分類:語言
Có̤ buáng-dâung

**Có̤ buáng-dâung** (做半段) sê Hók-ciŭ diŏh chék-nguŏk-buáng sêng-âu gì siŏh cṳ̄ng hŭng-sṳ̆k.

Có̤ buáng-dâung sê iù gô-dā̤ gì gău-siâ (郊社) huák-diēng lì gì, có̤ gì sì-găng chă-bók-dŏ̤ dŭ găk muōi siŏh nièng gì chék-nguŏk-buáng ī-hâiu. Cī sêng-âu có̤-chèng-gì nè̤ng bī-gáu èng, nùng-chŏng duâi bô-hông dŭ â̤ kéng-cé̤ṳk siŏh hâ, bái siŏh bái tū-dê-gŭng gâe̤ng cū-cŭng. Găk Hók-ciŭ-uâ diē-sié,  „buáng dâung“ iâ ô „siŏh dâung gì siŏh-buáng“ gì é-sé̤ṳ; bô gă lā̤ buáng dâung cêu sê ngô chióh, gâe̤ng „ô chiók“ gì tĕ̤k-ĭng iā chiông, gó-chṳ̄ iâ ô „ô ciū siăh“ gì é-sé̤ṳ. Hók-ciŭ gáuk dê có̤ buáng-dâung gì sì-găng dŭ mâ̤ siŏh-iông, pī-ṳ̀ gōng Gū-liāng sê diŏh chék-nguŏk chĕ̤ chék, Chŏng-săng-kṳ̆ gì Ngiê-sê̤ṳ diŏh báik-nguŏk chĕ̤ sé, Siàng-muòng diŏh báik-nguŏk chĕ̤ báik, Huài-ăng sê diŏh gāu-nguŏk sĕk-ngô.

Muōi siŏh chió găk có̤ buáng-dâung cĭ sèng dŭ â̤ chiāng nè̤ng-káh lì, chŏng gâe̤ng chŏng cĭ-găng iâ â̤ hô̤-siŏng chiāng kó̤ siăh-ciū. Áng ék-buăng gì tiàng-sê̤ṳ, cāi-tàu sèng gé̤ng, â-dáu bà̤ ciū chiāng-káh, bóng páu-diông, siĕu cièng-cāi, cāi-ĭ. Ék-buăng lì gōng có̤ buáng-dâung dŭ iā nâu-iĕk, ô gì sèng-âu gó â̤ chiāng nè̤ng lì chióng mìng-kiŏk, gōng bìng-uâ, hĕ̤k-ciā biĕu-iēng chiĕ-chióng.

## Sṳ̆k-ngṳ̄
*Hāi-chĕk có̤ buáng-dâung (海賊做半段): bī-ê̤ṳ gá cṳ̀-pĭ.

分類:Sĕk-ék ùng-huá
分類:Hŭng-sṳ̆k‎